
ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 334 

Προσαρμογή της Ελληνικής Νομοθεσίας για τα δημόσια 
έργα προς τις διατάξεις της Οδηγίας 93/37/Ε.Ο.Κ., 
όπως τροποποιήθηκε και συμπληρώθηκε. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξειςτου άρθρου 4του Ν. 1338/1983 «Εφαρ¬ 
μογή του Κοινοτικού Δικαίου» (Α' 34), όπως το άρθρο αυ¬ 
τό αντικαταστάθηκε με την παράγραφο 4 του άρθρου 6 
του Ν. 1440/ 1984 «Συμμετοχή της Ελλάδας στο Κεφά¬ 
λαιο, στα Αποθεματικά και στις Προβλέψεις της Ευρω¬ 
παϊκής Τράπεζας Επενδύσεων, στο κεφάλαιο της Ευρω¬ 
παϊκής Κοινότητας Άνθρακα και Χάλυβα και του Οργανι¬ 
σμού ΕΥΡΑΤΟΜ» (Α' 70 ) και τελικώς τροποποιήθηκε με 
το άρθρο 19 του Ν. 2367/1995 (Α' 261), και τις διατάξεις 
του άρθρου 3του Ν. 1338/1983, όπως αντικαταστάθηκε 
με το άρθρο 65 του Ν. 1892 /1990 «Για τον εκσυγχρονισμό 
και την ανάπτυξη και άλλες διατάξεις» (Α' 101). 

2. Τις διατάξειςτου άρθρου δεύτερου του Ν. 2077/1992 
«Κύρωση της Συνθήκης για την Ευρωπαϊκή Ένωση και 
των σχετικών πρωτοκόλλων και δηλώσεων που περιλαμ¬ 
βάνονται στην τελική πράξη» (Α' 136). 

3. Τις διατάξειςτου Ν. 2155/1993 «Κύρωση Συμφωνίας 
για τον Ευρωπαϊκό Οικονομικό Χώρο (Ε.Ο.Χ.) μετά των 
Πρωτοκόλλων, Δηλώσεων, Παραρτημάτων, Προσαρτη¬ 
μάτων και Πρακτικών αυτής και του Πρωτοκόλλου Προ¬ 
σαρμογής της Συμφωνίας για τον Ε.Ο.Χ. μετά των Προ¬ 
σαρτημάτων, τελικής Πράξης και Πρακτικών αυτού» (Α' 
104), και ιδίως το άρθρο δεύτερο του νόμου αυτού. 

4. Το Παράρτημα 14της υπ’ αριθμ. 7/94 αποφάσεωςτης 
Μεικτής Επιτροπής του Ευρωπαϊκού Οικονομικού Χώρου 
για την τροποποίηση του Πρωτοκόλλου 47 και ορισμένων 
Παραρτημάτων της Συμφωνίας για τον ΕΟΧ ( Ε.Ε Ε 160 / 
28.6.94). 

5. Τις διατάξεις του Ν. 2272/1994 «Κύρωση Συνθήκης 
μεταξύ: του Βασιλείου του Βελγίου, του Βασιλείου της 
Δανίας, της Ομοσπονδιακής Δημοκρατίας της Γερμανίας, 
της Ελληνικής Δημοκρατίας, του Βασιλείου της Ισπανίας, 
της Γαλλικής Δημοκρατίας, της Ιρλανδίας, της Ιταλικής 


Δημοκρατίας, του Μεγάλου Δουκάτου του Λουξεμβούρ¬ 
γου, του Βασιλείου των Κάτω Χωρών, της Πορτογαλικής 
Δημοκρατίας, του Ηνωμένου Βασιλείου της Μεγάλης 
Βρετανίας και Βορείου Ιρλανδίας (Κρατών - Μελών της 
Ευρωπαϊκής Ένωσης) και του Βασιλείου της Νορβηγίας, 
της Δημοκρατίας της Αυστρίας, της Δημοκρατίας της Φι¬ 
λανδίας,του Βασιλείου της Σουηδίας, σχετικά μετηνπρο- 
σχώρησή τους στην Ευρωπαϊκή Ένωση» (Α' 230). 

6. Τις διατάξειςτου Ν. 2290/1995« Κύρωση της τελικής 
πράξης που περιλαμβάνει τα αποτελέσματα των πολυμε¬ 
ρών εμπορικών διαπραγματεύσεων στο πλαίσιο του Γύ¬ 
ρου Ουρουγουάης» (Α' 28). 

7. Τις διατάξεις του άρθρου 29Α του Ν. 1558/1985 (Α' 
137) που προστέθηκε με το άρθρο 27του Ν. 2081/1992 (Α’ 
154) και αντικατεστάθηκε με το άρθρο 1 παρ. 2α του Ν. 
2469/1997 (Α'38). 

8. Το γεγονός ότι από τις διατάξεις του παρόντος δεν 
προκαλείται δαπάνη εις βάρος του κρατικού προϋπολογι¬ 
σμού. 

9. Την υπ’αριθ. 424/2000 γνωμοδότηση του Συμβουλίου 
της Επικράτειας με πρόταση των Υπουργών Εθνικής Οι¬ 
κονομίας και Περιβάλλοντος, Χωροταξίας και Δημοσίων 
Έργων, αποφασίζουμε: 

Άρθρο 1 
Σκοπός 

Σκοπός του παρόντος διατάγματος είναι η προσαρμογή 
της Ελληνικής Νομοθεσίας για τα δημόσια έργα προς τις 
διατάξειςτης Οδηγίας 71/304 της 26ης Ιουλίου 1971 «Πε¬ 
ρί της καταργήσεως των περιορισμών στην ελεύθερη πα¬ 
ροχή υπηρεσιών στον τομέα των συμβάσεων δημοσίων 
έργων και στην ανάθεση συμβάσεων δημοσίων έργων μέ¬ 
σω πρακτορείων ή υποκαταστημάτων» (Ε.Ε.Ε.Κ, Κεφ. 17, 
τομ. 1, σελ. 3), της Οδηγίας 93 / 37 / Ε.Ο.Κ. του Συμβουλί¬ 
ου της 14ης Ιουνίου 1993 «Περί συντονισμού των διαδικα¬ 
σιών για σύναψη συμβάσεων δημοσίων έργων» (Ε.Ε.Ε.Κ. 
199/9.8.93) και της Οδηγίας 97/52 Ε.Κ. του Ευρωπαϊκού 
Κοινοβουλίου και του Συμβουλίου της 13ης Οκτωβρίου 
1997 «Περί τροποποιήσεως των Οδηγιών 92/50/Ε.Ο.Κ., 
93/36/Ε.Ο.Κ. και 93/37/Ε.Ο.Κ. περί συντονισμού των δια¬ 
δικασιών σύναψης συμβάσεων υπηρεσιών, συμβάσεων 

δημοσίων προμηθειών και συμβάσεων δημοσίων έργων, 
αντιστοίχως» (Ε.Ε.Ε.Κ. 328/28.11.97), κατά το μέρος που 
αφορά στην τροποποίηση των διατάξεων της Οδηγίας 93/ 
37/Ε.Ο.Κ., καθώς και των τροποποιήσεων της αυτής οδη¬ 
γίας 93/37/ΕΟΚ, που περιλαμβάνονται στις διατάξεις του 
Ν. 2155/1993, της αποφάσεως 7/94 της Μεικτής Επιτρο¬ 
πής του ΕΟΧ και του Ν. 2272/1994. 

ΚΕΦΑΛΑΙΟ Α' 

ΓΕΝΙΚΕΣ ΔΙΑΤΑΞΕΙΣ 
Άρθρο 2 

Πεδίο εφαρμογής 

Ι.α. Το παρόν Προεδρικό Διάταγμα υποχρεούνται να 
εφαρμόσουν οι αναθέτουσες αρχές, όπως αυτές προσ¬ 
διορίζονται στο στοιχείο β' του άρθρου 3 του παρόντος, 
στις μη μισθωτές δραστηριότητες, που αναφέρονται στο 
παράρτημα I του παρόντος και ασκούνται στοντομέατων 
δημοσίων έργων από υπηκόους των κρατών - μελών της 
Ευρωπαϊκής Ένωσης (Ε.Ε. ) ή των χωρών του Ε.Ο.Χ., 
εγκατεστημένους μέσα στην Ε.Ε. ή σε κράτη - μέλη του 
Ε.Ο.Χ. ή από εταιρείες που έχουν συσταθεί με τη νομοθε¬ 
σία κράτους- μέλους της Ε.Ε. ή κράτους - μέλους του 
Ε.Ο.Χ. και έχουν την κεντρική τους διοίκηση ή την κύρια 
εγκατάστασή τους ή την καταστατική τους έδρα στο εσω¬ 
τερικό της Ε.Ε. ή του κράτους-μέλους του ΕΟΧ. Στην πε¬ 
ρίπτωση κατά την οποία μόνο η καταστατική έδρα των ως 
άνω εταιρειών ευρίσκεται εντός της Ε.Ε. ή κράτους - μέ¬ 
λους του Ε.Ο.Χ., αυτές υπάγονται στις διατάξεις του πα¬ 
ρόντος, εφόσον η δραστηριότητά τους παρουσιάζει ου¬ 
σιαστικό και συνεχή δεσμό με την οικονομία ενός κράτους 
- μέλους, χωρίς όμως ο δεσμός αυτός να εξαρτάται από 
την ιθαγένεια ιδίως των εταίρων ή των μετόχων της εται¬ 
ρείας ή των μελών των οργάνων διοίκησης, διαχείρισης ή 
εποπτείας της εταιρείας. 

β. Τα παραπάνω φυσικά ή νομικά πρόσωπα καλούνται 
στο εξής «δικαιούχοι εργολήπτες» και έχουν δικαίωμα 
στη συμμετοχή και εκτέλεση συμβάσεων δημοσίων έρ¬ 
γων, τόσον απευθείας οι ίδιοι, όσο και μέσω πρακτορείων 
ή υποκαταστημάτων τους εγκατεστημένων επίσης εντός 
της Ε.Ε. ή του ΕΟΧ. 

2. Μεταξύ των παραπάνω δεν επιτρέπονται διακρίσεις 
κατά την ανάθεση και εκτέλεση συμβάσεων δημοσίων έρ¬ 
γων, όπως οι τελευταίες προσδιορίζονται στο στοιχείο α' 
του άρθρου 3 του παρόντος, ανεξάρτητα από το ύψος 
του προϋπολογισμού της διαδικασίας που ακολουθείται 
ή από τη φύση των δραστηριοτήτωντης αναθέτουσας αρ¬ 
χής- 

3. Οι διατάξεις της προηγούμενης παραγράφου 2 δεν 
εφαρμόζονται όταν τα δημόσια έργα που πρόκειται να 
κατασκευαστούν αφορούν σε: 

α. Βιομηχανικές εγκαταστάσεις φύσης μηχανολογικής, 
ηλεκτρολογικής και παραγωγής ενέργειας, εκτός από το 
μέρος των εγκαταστάσεων αυτών, που ανήκει στον τομέα 
της τεχνικής δομικών κατασκευών. 

β. Κατασκευή πυρηνικών εγκαταστάσεων επιστημονι¬ 
κού ή βιομηχανικού χαρακτήρα. 

γ. Έργα εκσκαφών, γεωτρήσεων, εκβαθύνσεων και εκ¬ 


κενώσεων των εκχωματώσεων τα οποία εκτελούνται με 
σκοπό την εξαγωγή ορυκτών (εξορυκτικές, λατομικές και 
μεταλλευτικές βιομηχανίες). 

Άρθρο 3 
Ορισμοί 

Για την εφαρμογή του παρόντος διατάγματος οι παρα¬ 
κάτω όροι έχουν την εξής σημασία: 

α. «Συμβάσεις δημοσίων έργων» είναι συμβάσεις εξ 
επαχθούς αιτίας συναπτόμενες εγγράφως μεταξύ αφε¬ 
νός ενός εργολήπτη και αφετέρου μιας αναθέτουσας αρ¬ 
χής, όπως αυτή ορίζεται στο στοιχείο β' και οι οποίες 
έχουν ως αντικείμενο είτε την εκτέλεση είτε τόσο την 
εκτέλεση όσο και τη μελέτη έργων που αφορούν σε μία 
από τις δραστηριότητες που αναφέρονται στο Παράρτη¬ 
μα I του παρόντος, ή ενός έργου, όπως αυτό ορίζεται στο 
στοιχείο γ', είτε ακόμη την πραγματοποίηση με οποιαδή¬ 
ποτε μέσα ενός έργου το οποίο ανταποκρίνεται στις επα¬ 
κριβώς αναφερόμενες από την αναθέτουσα αρχή ανά¬ 
γκες. 

β. Ως «Αναθέτουσες Αρχές» νοούνται το Κράτος, οι Ορ¬ 
γανισμοί Τοπικής Αυτοδιοίκησης, οι Οργανισμοί Δημοσί¬ 
ου Δικαίου, οι Ενώσεις που συγκροτούνται από έναν ή πε¬ 
ρισσοτέρους από τους προαναφερόμενους Οργανι¬ 
σμούς Τοπικής Αυτοδιοίκησης ή Οργανισμούς Δημοσίου 
Δικαίου, είτε περιλαμβάνονται είτε όχι στο δημόσιο τομέα 
όπως προσδιορίζεται στα άρθρα 51 του Ν. 1892/90 (101 
Α'), 4παρ. 6του Ν. 1943/1991 (50 Α') και 14παρ.1 του Ν. 
2190/94 (28 Α') και όπως οι διατάξεις αυτές ισχύουν κάθε 
φορά. 

Ως Οργανισμός Δημοσίου Δικαίου νοείται κάθε Οργανι¬ 
σμός: 

βΐ. που έχει νομική προσωπικότητα και 

β2. που δημιουργήθηκε ειδικά για να ικανοποιήσει ανά¬ 
γκες κοινής ωφελείας που δεν έχουν βιομηχανικό ή εμπο¬ 
ρικό χαρακτήρα και 

β3. είτε η δραστηριότητά του χρηματοδοτείται κατά 
πλειοψηφία από το Κράτος, του Οργανισμούς Τοπικής 
Αυτοδιοίκησης ή άλλους Οργανισμούς Δημοσίου Δικαί¬ 
ου, είτε η διαχείρισή του υπόκειται σε έλεγχο από το Κρά¬ 
τος ή τους Οργανισμούς αυτούς είτε άνω του ημίσεοςτου 
αριθμού των μελών του οργάνου διοίκησης, διεύθυνσης 
ή εποπτείας διορίζεται από το Κράτος, τους Οργανι¬ 
σμούς Τοπικής Αυτοδιοίκησης ή άλλους Οργανισμούς 
Δημοσίου Δικαίου. 

γ. Ως «Έργο» νοείται το αποτέλεσμα ενός συνόλου οι¬ 
κοδομικών εργασιών ή εργασιών πολιτικού μηχανικού 
που προορίζεται να πληροί αυτό καθ’αυτό μία οικονομική 
ή τεχνική λειτουργία. 

δ. «Συμβάσεις Παραχώρησης Δημοσίων Έργων» είναι 
συμβάσεις δημοσίων έργων στις οποίες το εργολαβικό 
αντάλλαγμα συνίσταται είτε αποκλειστικά στο δικαίωμα 
εκμετάλλευσης του έργου από τον ανάδοχο είτε στο δι¬ 
καίωμα αυτό σε συνδυασμό με καταβολή αμοιβής. 

ε. «Εργολήπτης» είναι οι εργοληπτικές επιχειρήσεις 
που προβλέπονται στην παράγραφο 1 του άρθρου 2 του 
παρόντος διατάγματος («δικαιούχοι εργολήπτες»). 

στ. «Προσφέρων» είναι η εργοληπτική επιχείρηση, που 
έχει υποβάλει προσφορά. 

ζ. «Υποψήφιος» είναι η εργοληπτική επιχείρηση, που 
έχει ζητήσει να της αποσταλεί πρόσκληση συμμετοχής σε 
δημοπρασία με προεπιλογή (κλειστή διαδικασία) ή με δια¬ 
πραγμάτευση. 

η. «Ανάδοχος εργολήπτης» είναι η εργοληπτική επιχεί¬ 
ρηση στην οποία ανατίθεται με σύμβαση η εκτέλεση του 
έργου. 

θ. «Ανάδοχος Παραχώρησης» είναι η επιχείρηση ή οι 
επιχειρήσεις ή ο Όμιλος επιχειρήσεων, στους οποίους 
ανατίθεται με σύμβαση παραχώρησης η εκτέλεση του έρ¬ 
γου. 

Άρθρο 4 

Επιδοτούμενα ιδιωτικά έργα 

1. Οι αρμόδιες κρατικές αρχές που επιδοτούν αμέσως 
από εθνικούς ή κοινοτικούς πόρους σε ποσοστό ανώτερο 
του 50%, έργα του ιδιωτικού τομέα συνολικού προϋπολο¬ 
γισμού άνω των 5.000.000 μονάδων Ευρώ επιβάλλουν 
στο δικαιούχο της επιδότησης τηντήρηση των διατάξεων 
του παρόντος διατάγματος. 

2. Οι διατάξειςτης προηγούμενης παραγράφου 1 αφο¬ 
ρούν μόνο στις συμβάσεις που περιλαμβάνονται στην κα¬ 
τηγορία 50 της ομάδας 502 του Παραρτήματος I και τις 
συμβάσεις που αφορούν σε οικοδομικές εργασίες για νο¬ 
σοκομεία, αθλητικές εγκαταστάσεις, εγκαταστάσεις ανα¬ 
ψυχής και σχόλης, σχολικά και πανεπιστημιακά κτίρια και 
κτίρια που χρησιμοποιούνται για διοικητικούς σκοπούς. 

Άρθρο 5 

Εξαιρέσεις εφαρμογής 

Επιφυλασσομένων των διατάξεων του άρθρου 2 του 
παρόντος διατάγματος, οι διατάξεις του παρόντος δεν 
εφαρμόζονται: 

1 .α. Στις συμβάσεις έργων που συνάπτονται στους το¬ 
μείς που αναφέρονται στα άρθρα 2,7,8 και 9της Οδηγίας 
93/38/Ε.Ο.Κ. της 14ης Ιουνίου 1993 (Ε.Ε.Ε.Κί 199/9.8.93) 
και στις συμβάσεις που πληρούν τους όρους του άρθρου 
6 παρ. 2 της ίδιας Οδηγίας. 

β. Στις συμβάσεις έργων τα οποία έχουν χαρακτηριστεί 
απόρρητα ή των οποίων η εκτέλεση πρέπει να συνοδεύε¬ 
ται από ιδιαίτερα μέτρα ασφαλείας σύμφωνα με τις κεί¬ 
μενες διατάξεις ή όταν το απαιτεί η προστασία των ζωτι¬ 
κών συμφερόντων του Κράτους. 

2. Στις συμβάσεις δημοσίων έργων οι οποίες διέπονται 
από διαφορετικούς διαδικαστικούς κανόνες και συνάπτο- 
νται δυνάμει: 

α. Διεθνούς συμφωνίας η οποία έχει συναφθεί σύμφω¬ 
να με τη συμφωνία για τον Ε.Ο.Χ. μεταξύ του ελληνικού 
κράτους και μιας ή περισσοτέρων τρίτων χωρών και που 
αφορά σε εργασίες για την πραγματοποίηση ή την εκμε¬ 
τάλλευση ενός έργου από κοινού από τα υπογράφοντα 
κράτη. Κάθε συμφωνία ανακοινώνεται στην Επιτροπή των 
Ευρωπαϊκών Κοινοτήτων. 

β. Διεθνούς συμφωνίαςτης οποίας η σύναψη συνδέεται 
με τη στάθμευση στρατιωτικών δυνάμεων και αφορά σε 


επιχειρήσεις του Ελληνικού Κράτους ή μιας τρίτης χώ¬ 
ρας. 

γ. Ειδικής διαδικασίας ενός διεθνούς Οργανισμού. 

Άρθρο 6 

Συμβάσεις παραχώρησης δημοσίων έργων 

1. Στις συμβάσεις παραχώρησης δημοσίων έργων του 
στοιχείου δ'του άρθρου 3 του παρόντος εφαρμόζονται οι 
κανόνες δημοσιότητας που καθορίζονται στο άρθρο 13 
παρ. 3, 6, 7, 9 έως 12 και 14, καθώς και στο άρθρο 18 του 
παρόντος, εφόσον η αξία της σύμβασης παραχώρησης 
ανέρχεται σε ποσό ίσο ή μεγαλύτερο των 5.000.000 μο¬ 
νάδων Ευρώ. 

2. Στις συμβάσεις παραχώρησης δημοσίων έργων της 
προηγουμένης παραγράφου η αναθέτουσα αρχή μπορεί: 

- είτε να επιβάλει στον ανάδοχο συμβάσεως παραχώ¬ 
ρησης δημοσίων έργων να αναθέσει σε τρίτους συμβά¬ 
σεις που αντιπροσωπεύουν τουλάχιστον το 30% της συ¬ 
νολικής αξίας των έργων που αποτελούν το αντικείμενο 
της παραχώρησης προβλέποντας ταυτόχρονα ότι οι υπο¬ 
ψήφιοι θα έχουν το δικαίωμα να αυξήσουν το εν λόγω πο¬ 
σοστό. Το ελάχιστο αυτό ποσοστό πρέπει να αναφέρεται 
στη σύμβαση παραχώρησης δημοσίου έργου, 

- είτε να καλέσειτους υποψηφίους αναδόχους παραχω- 
ρήσεως να υποδείξουν οι ίδιοι στις προσφορές τους το 
ποσοστό, εφόσον τούτο υπάρχει, της συνολικής αξίας 
των έργων τα οποία αποτελούν το αντικείμενο της παρα¬ 
χώρησης και που προτίθενται να αναθέσουν σε τρίτους. 

3. Όταν ο ανάδοχος παραχώρησης είναι ο ίδιος μία από 
τις αναθέτουσες αρχές που αναφέρονται στο άρθρο 3 
στοιχείο β' του παρόντος υποχρεούται,προκειμένου για 
έργα που θα εκτελεστούν από τρίτους, να τηρήσει τις δια¬ 
τάξεις του παρόντος διατάγματος. 

4. Όταν ο ανάδοχος παραχώρησης δεν είναι μία από τις 
αναθέτουσες αρχές οφείλει να εφαρμόζει τους κανόνες 
δημοσιότητας που αναφέρονται στο άρθρο 13 παρ. 4, 6, 
7, 9 έως 12 και 14, καθώς και στο άρθρο 19 
του παρόντος κατά τη σύναψη των συμβάσεων έργων με 
τρίτους, όταν η αξία αυτών των συμβάσεων ανέρχεται σε 
ποσό ίσο ή μεγαλύτερο των 5.000.000 μονάδων Ευρώ. 
Δεν απαιτείται δημοσιότητα, όταν η συγκεκριμένη σύμ¬ 
βαση έργωνπληροίτις προϋποθέσεις εφαρμογήςτωνπε¬ 
ριπτώσεων που αναφέρονται στο άρθρο 8 παρ. 3. 

Δεν θεωρούνται ως τρίτοι, οι επιχειρήσεις οι οποίες συ- 
νιστούν Κοινοπραξία για να επιτύχουν την παραχώρηση 
ούτε οι επιχειρήσεις που συνδέονται με τις επιχειρήσεις 
αυτές. 

Ως «συνδεδεμένη επιχείρηση» νοείται κάθε επιχείρηση 
στην οποία ο ανάδοχος παραχώρησης μπορεί να ασκή¬ 
σει, άμεσα ή έμμεσα, κυρίαρχη επιρροή, ή κάθε επιχείρη¬ 
ση η οποία μπορεί να ασκήσει κυρίαρχη επιρροή στον 
ανάδοχο παραχώρησης ή η οποία, όπως και ο ανάδοχος 
παραχώρησης , υπόκειται στην κυρίαρχη επιρροή μιας 
άλλης επιχείρησης λόγω ιδιοκτησίας, χρηματοδοτικής 
συμμετοχής ή των κανόνων που τη διέπουν. Η κυρίαρχη 
επιρροή τεκμαίρεται όταν μια επιχείρηση έναντι μιας άλ¬ 
λης επιχείρησης άμεσα ή έμμεσα : 

- κατέχει την πλειοψηφία του καλυφθέντος κεφαλαίου 
της επιχείρησης ή 

- διαθέτει την πλειοψηφία των ψήφων που συνδέονται 
με τα μερίδια τα οποία εκδίδει η επιχείρηση ή 

- μπορεί να διορίζει περισσότερα από τα μισό μέλη του 
οργάνου διοίκησης διεύθυνσης ή εποπτείας της επιχεί- 
ρησης. 

Ο περιοριστικός κατάλογος αυτών των επιχειρήσεων 
επισυνάπτεται στην αίτηση υποψηφιότητας για την παρα¬ 
χώρηση. Η ενημέρωση του καταλόγου αυτού πραγματο¬ 
ποιείται με βάση τις μεταγενέστερες μεταβολές που ση¬ 
μειώνονται στους δεσμούς που υπάρχουν μεταξύ των επι¬ 
χειρήσεων. 

Άρθρο 7 

Διαδικασίες επιλογής αναδόχου 

1. Οι «ανοικτές διαδικασίες» είναι οι «ανοικτές δημο¬ 
πρασίες», που προβλέπονται στο άρθρο 4παρ. 2ατου Ν. 
1418/1984 (Α' 23), στα πλαίσια των οποίων όλοι οι ενδια¬ 
φερόμενοι εργολήπτες μπορούν να υποβάλουν προσφο¬ 
ρά. 

2. Οι «κλειστές διαδικασίες» είναι οι «δημοπρασίες με 
προεπιλογή», που προβλέπονται στο άρθρο 4παρ. 2βτου 
Ν. 1418/1984 (Α'23), στα πλαίσια των οποίων μόνον οι ερ¬ 
γολήπτες που έχουν προσκληθεί από την αναθέτουσα αρ¬ 
χή μπορούν να υποβάλουν προσφορά. 

3. Οι «διαδικασίες με διαπραγμάτευση» είναι ανάλογες 
με τις «δημοπρασίες με απευθείας ανάθεση», που προ- 
βλέπονται στο άρθρο 4 παρ. 2γ του Ν. 1418 /1984, στα 
πλαίσια των οποίων η αναθέτουσα αρχή προσφεύγει 
στους εργολήπτες της επιλογής της και διαπραγματεύε¬ 
ται στους όρους της σύμβασης με έναν ή περισσότερους 
από αυτούς. 

Άρθρο 8 

Διαδικασία με διαπραγμάτευση 

1. Κατά τη σύναψη των συμβάσεων δημοσίων έργων, οι 
αναθέτουσες αρχές εφαρμόζουν τις διαδικασίες που ορί¬ 
ζονται στο άρθρο 7. 

2. Οι αναθέτουσες αρχές μπορούν να συνάπτουν συμ¬ 
βάσεις έργων χρησιμοποιώντας τη διαδικασία με δια¬ 
πραγμάτευση, αφού δημοσιεύσουν προηγουμένως προ¬ 
κήρυξη διαγωνισμού και επιλέξουν τους υποψηφίους με 
βάση ποιοτικά και γνωστά έκτων προτέρων κριτήρια, στις 
ακόλουθες περιπτώσεις: 

α. Σε περίπτωση μη κανονικών προσφορών μετά απο 
ανοικτή ή κλειστή διαδικασία ή σε περίπτωση κατάθεσης 
προσφορών που είναι απαράδεκτες σύμφωνα με εθνικές 
διατάξεις, συμβατές προς εκείνες των άρθρων 20 έως και 
30 παρ. 1 του παρόντος διατάγματος, υπό την προϋπόθε¬ 
ση ότι οι αρχικοί όροι της σύμβασης δεν έχουν τροποποι¬ 
ηθεί ουσιωδώς. Οι αναθέτουσες αρχές δεν δημοσιεύουν 
προκήρυξη διαγωνισμού, εάν στη διαδικασία με διαπραγ¬ 
ματεύσεις γίνονται δεκτές όλες οι επιχειρήσεις που ικα¬ 
νοποιούντο κριτήρια των άρθρων 24 έως 29 και οι οποίες, 
κατά την προηγηθείσα ανοικτή ή κλειστή διαδικασία, υπέ¬ 
βαλαν προσφορές σύμφωνα με τις τυπικές προϋποθέ¬ 
σεις της διαδικασίας σύναψης της σύμβασης. 


β. Για τα έργα που εκτελούνται αποκλειστικά για σκο¬ 
πούς έρευνας, δοκιμής ή ολοκλήρωσης σχεδίου και όχι 
για να εξασφαλίσουν την αποδοτικότητα ή την κάλυψη 
των δαπανών έρευνας και ανάπτυξης. 

γ. Σε εξαιρετικές περιπτώσεις, όταν πρόκειται για έργα 
των οποίων η φύση ή διάφοροι αστάθμητοι παράγοντες 
δεν επιτρέπουν το συνολικό προκαθορισμό των τιμών. 

3. Οι αναθέτουσες αρχές μπορούν να συνάπτουν συμ¬ 
βάσεις έργων, προσφεύγοντας στη διαδικασία με δια¬ 
πραγμάτευση χωρίς να προηγηθεί δημοσίευση προκήρυ¬ 
ξης διαγωνισμού στις ακόλουθες περιπτώσεις: 

α.Όταν δεν έχει υποβληθεί καμμία προσφορά ή καμμία 
κατάλληλη προσφορά σε προκηρυχθέντα διαγωνισμό 
ανοικτής ή κλειστής διαδικασίας, εφόσον οι αρχικοί όροι 
της σύμβασης δεν τροποποιούνται ουσιωδώς. Στην Επι¬ 
τροπή των Ευρωπαϊκών Κοινοτήτων διαβιβάζεται σχετική 
έκθεση ύστερα από αίτησή της. 

β. Για τα έργα, η εκτέλεση των οποίων για λόγους τεχνι¬ 
κούς, καλλιτεχνικούς ή σχετικούς με την προστασία δι¬ 
καιωμάτων αποκλειστικότητας είναι δυνατόν να ανατεθεί 
μόνο σ’έναν συγκεκριμένο εργολήπτη. 

γ. Στα απολύτως αναγκαία πλαίσια, όταν ο κατεπείγων 
χαρακτήρας, ο οποίος προκύπτει από γεγονότα απρό¬ 
βλεπτα για τις ενδιαφερόμενες αναθέτουσες αρχές, δεν 
συμβιβάζεται με τις προθεσμίες που προβλέπονται για τις 
ανοικτές, κλειστές ή με διαπραγμάτευση διαδικασίες που 
αναφέρονται στην προηγούμενη παράγραφο 2. Οι περι¬ 
στάσεις που επικαλούνται οι αναθέτουσες αρχές για την 
αιτιολόγηση του κατεπείγοντος δεν πρέπει σε καμμία πε¬ 
ρίπτωση να απορρέουν από δική τους ευθύνη. 

δ. Για τις συμπληρωματικές εργασίες που δεν περιλαμ¬ 
βάνονται στο αρχικό ανατεθέν έργο ούτε στην πρώτη συ- 
ναφθείσα σύμβαση και οι οποίες κατέστησαν αναγκαίες 
λόγω απροβλέπτων περιστάσεων, για την εκτέλεση του 
έργου, όπως αυτό περιγράφεται στην αρχική σύμβαση, 
υπό την προϋπόθεση ότι η ανάθεση γίνεται στον εργολή¬ 
πτη που εκτελείτο αρχικό έργο: 

- όταν αυτές οι εργασίες δεν μπορούν τεχνικά ή οικονο¬ 
μικά να διαχωριστούν από την κύρια σύμβαση, χωρίς να 
δημιουργήσουν μείζονα προβλήματα για τις αναθέτου¬ 
σες αρχές, 

- ή όταν αυτές οι εργασίες, μολονότι μπορούν να δια¬ 
χωριστούν απάτην εκτέλεση της αρχικής σύμβασης, είναι 
απόλυτα αναγκαίες για την τελειοποίησή της. 

Σε καμμία περίπτωση το συνολικό ποσό των συναπτο- 
μένων συμβάσεων συμπληρωματικών εργασιών δεν μπο¬ 
ρεί να υπερβαίνει το 50% του ποσού της κύριας σύμβα¬ 
σης. 

ε. Γ ια τα νέα έργα που συνίστανται στην επανάληψη άλ¬ 
λων παρομοίων που ανατέθηκαν στην ίδια επιχείρηση, 
ανάδοχο μιας πρώτης σύμβασης, που συνήφθη με την 
ίδια αναθέτουσα αρχή, υπό την προϋπόθεση ότι αυτά τα 
έργα είναι σύμφωνα με ένα βασικό σχέδιο και ότι αυτό το 
σχέδιο έχει αποτελέσει το αντικείμενο μιας πρώτης σύμ¬ 
βασης, που συνήφθη σύμφωνα με τις διαδικασίες της 
επόμενης παραγράφου 4. 

Η δυνατότητα προσφυγής σ’αυτή τη διαδικασία πρέπει 
να επισημαίνεται ήδη κατά την προκήρυξη του πρώτου 

διαγωνισμού, το δε συνολικό προβλεπόμενο ποσό για τα 
νέα έργα λαμβάνεται υπόψη από τις αναθέτουσες αρχές 
για την εφαρμογή των διατάξεων του άρθρου 11. 

Προσφυγή στη διαδικασία αυτή μπορεί να γίνει μόνον 
επί μία τριετία από τη σύναψη της αρχικής σύμβασης. 

4. Σε όλες τις άλλες περιπτώσεις, οι αναθέτουσες αρ¬ 
χές συνάπτουν τις συμβάσεις τους προσφεύγοντας είτε 
στην ανοικτή είτε στην κλειστή διαδικασία. 

Άρθρο 9 

Γνωστοποίηση αποτελεσμάτων διαδικασίας - 
Κατάρτιση Πρακτικού 

1. Η αναθέτουσα αρχή γνωστοποιεί σε κάθε αποκλει- 
σθέντα υποψήφιο ή προσφέροντα που υποβάλλει σχετική 
αίτηση και εντός προθεσμίας δεκαπέντε ημερών από την 
παραλαβή της αίτησης, τους λόγους απόρριψης της υπο¬ 
ψηφιότητάς του ή της προσφοράς του και σε κάθε προ¬ 
σφέροντα που έχει υποβάλει παραδεκτή προσφορά, τα 
χαρακτηριστικά στοιχεία και πλεονεκτήματα σχετικά με 
την επιλεγείσα προσφορά καθώς και το όνομα του ανα- 
δόχου. 

Ωστόσο, οι αναθέτουσες αρχές δύνανται να αποφασί¬ 
σουν ότι δεν θα κοινοποιήσουν ορισμένες πληροφορίες 
σχετικά με την ανάθεση της σύμβασης, που αναφέρονται 
στο πρώτο εδάφιο, εφόσον η γνωστοποίηση των εν λόγω 
πληροφοριών θα αποτελούσε εμπόδιο για την εφαρμογή 
των νόμων ή θα ήταν αντίθετη προς το δημόσιο συ μφέρον 
ή θα έθιγε τα έννομα εμπορικά συμφέροντα δημόσιων ή 
ιδιωτικών επιχειρήσεων ή θα μπορούσε να επηρεάσει τις 
συνθήκες θεμιτού ανταγωνισμού μεταξύ των εργολη¬ 
πτών. 

2. Οι αναθέτουσες αρχές ενημερώνουν, το συντομότε¬ 
ρο δυνατόν τους υποψηφίους και τους προσφέροντες για 
τις αποφάσεις ανάθεσης της σύμβασης καθώς και για 
τους λόγους εξαιτίας των οποίων αποφάσισαν να μην συ¬ 
νάψουν κάποια προκηρυχθείσα σύμβαση ή να κινήσουν 
εκ νέου τη διαδικασία. Οι αποφάσεις αυτές κοινοποιού¬ 
νται και στην Υπηρεσία Επισήμων Εκδόσεων των Ευρω¬ 
παϊκών Κοινοτήτων. 

3. Για κάθε συναπτόμενη σύμβαση, οι αναθέτουσες αρ¬ 
χές καταρτίζουν ένα πρακτικό, το οποίο περιλαμβάνει 
τουλάχιστον: 

- α) την επωνυμία και τη διεύθυνση της αναθέτουσας 
αρχής, το αντικείμενο και την αξία της σύμβασης, 

- β) τις επωνυμίες των επιλεγέντων υποψηφίων ή προ- 
σφερόντων και την αιτιολόγηση της επιλογής τους, 

- γ) τις επωνυμίες των αποκλεισθέντων υποψηφίων ή 
προσφερόντων και τους λόγους του αποκλεισμού τους, 

- δ) την επωνυμία του αναδόχου και την αιτιολόγηση της 
επιλογής της προσφοράς του καθώς και, εφόσον συ¬ 
ντρέχει λόγος, το τμήμα της σύμβασης που ο ανάδοχος 
προτίθεται να αναθέσει υπεργολαβικά σε τρίτους, 

- ε) σε ό,τι αφορά τις διαδικασίες με διαπραγμάτευση, 
τις περιπτώσεις που αναφέρονται στο άρθρο 8 και οι οποί¬ 
ες δικαιολογούν την προσφυγή στις διαδικασίες αυτές. 

Το πρακτικό αυτό ή τα σπουδαιότερα σημεία του ανα¬ 
κοινώνεται στην Επιτροπή των Ευρωπαϊκών Κοινοτήτων 
μετά από αίτησή της. 


Άρθρο 10 

Διαδικασία ανάθεσης συμβάσεων για οικισμούς 
κοινωνικού χαρακτήρα 

1. Στις συμβάσεις μελέτης και κατασκευής οικισμών κοι¬ 
νωνικού χαρακτήρα, για τις οποίες λόγω της σπουδαιό- 
τητας, του πολύπλοκου της κατασκευής και της προβλε- 
πόμενης διάρκειας των έργων, απαιτείται για την εκπόνη¬ 
ση της μελέτης ευθύς εξ αρχής η στενή συνεργασία στα 
πλαίσια ομάδας που αποτελείται από εκπροσώπους των 
αναθετουσών αρχών, εμπειρογνωμόνων και του εργολή¬ 
πτη, που θα επιφορτιστεί με την εκτέλεση των έργων, 
μπορεί να εφαρμοστεί ειδική διαδικασία ανάθεσης, προ- 
κειμένου να επιλεγεί ο καταλληλότερος προς ένταξη στην 
ομάδα εργασίας εργολήπτης. Γ ια το σκοπό αυτό, οι ανα¬ 
θέτουσες αρχές περιλαμβάνουν στην προκήρυξη του 
διαγωνισμού την κατά το δυνατόν ακριβέστερη περιγρα¬ 
φή των προς εκτέλεση έργων, ώστε οι ενδιαφερόμενοι 
εργολήπτες να μπορούν να διαμορφώσουν σαφή ιδέα πε¬ 
ρί του μελετουμένου έργου. 

Επιπλέον, οι αναθέτουσες αρχές αναφέρουν στην πα¬ 
ραπάνω προκήρυξη, σύμφωνα με τις διατάξεις των άρ¬ 
θρων 24 μέχρι 29 του παρόντος, τους προσωπικούς, τε¬ 
χνικούς και οικονομικούς όρους, τους οποίους πρέπει να 
πληρούν οι υποψήφιοι. 

2. Όταν εφαρμόζεται η ανωτέρω διαδικασία, οι αναθέ¬ 
τουσες αρχές εφαρμόζουν τους κοινούς κανόνες δημο¬ 
σιότητας που αναφέρονται στην «κλειστή διαδικασία» 
(άρθρα 13, 15 και 16) και εκείνους που αναφέρονται στα 
κριτήρια ποιοτικής επιλογής (άρθρα 24 μέχρι 29). 

Άρθρο 11 
Όρια εφαρμογής 

1. Με την επιφύλαξη των ορισμών του άρθρου 2, οι δια¬ 
τάξεις του παρόντος εφαρμόζονται: 

α) στις συμβάσεις δημοσίων έργων, η προϋπολογιζόμε- 
νη αξία των οποίων εκτός του φόρου προστιθέμενης 
αξίας (ΦΠΑ) είναι ίση ή μεγαλύτερη από το ισόποσο σε 
Ευρώ των 5.000.000 μονάδων ειδικώντραβηκτικών δικαι¬ 
ωμάτων 

β) στις συμβάσεις δημοσίων έργων που αναφέρονται 
στο άρθρο 4 παρ. 1 του παρόντος διατάγματος, εφόσον η 
προϋπολογιζόμενη αξία εκτός ΦΠΑ είναι ίση ή μεγαλύτε¬ 
ρη των 5.000.000 μονάδων Ευρώ. 

2. Για τον υπολογισμό των ποσών που αναφέρονται 
στην παρ. 1 του παρόντος άρθρου καθώς και στο άρθρο 
8 λαμβάνονται υπόψη , εκτός από τα ποσά των συμβάσε¬ 
ων δημοσίων έργων και η προϋπολογιζόμενη αξία των 
προμηθειών που είναι αναγκαίες για την εκτέλεση των έρ¬ 
γων και τίθενται στη διάθεση του εργολήπτη από τις ανα¬ 
θέτουσες αρχές. 

3. Για την αντίστοιχη αξία σε δραχμές του ποσού των ει¬ 
δικών τραβηκτικών δικαιωμάτων και των Ευρώ που ανα- 
φέρονται στις διατάξεις του παρόντος, τη χρονική διάρ¬ 
κεια ισχύος των ισοτιμιών, καθώς και για κάθε μεταβολή 
τους από τα αρμόδια Κοινοτικά όργανα, θα ενημερώνο¬ 
νται οι αναθέτουσες αρχές από την αρμόδια υπηρεσία για 
θέματα Ε.Ο.Κ. της Γενικής Γραμματείας Δημοσίων Έρ¬ 
γων του ΥΠΕΧΩΔΕ. 

4. Όταν ένα έργο υποδιαιρείται σε πολλά τμήματα, κα¬ 
θένα από τα οποία αποτελεί αντικείμενο ιδιαίτερης σύμ¬ 
βασης, για τον υπολογισμό του ποσού που αναφέρεται 
στην παράγραφο 1, πρέπει να λαμβάνεται υπόψη η αξία 
κάθε τμήματος. Όταν το άθροισμα της αξίας των τμημά¬ 
των φτάνει ή υπερβαίνει το ποσό που αναφέρεται στην 
παράγραφο 1, οι διατάξεις αυτής της παραγράφου εφαρ¬ 
μόζονται για όλατατμήματα. Οι αναθέτουσες αρχές μπο¬ 
ρούν να παρεκκλίνουν από την εφαρμογή της παραγρά¬ 
φου 1 για τα τμήματα των οποίων η αξία , υπολογιζόμενη 
χωρίς το Φ.Π.Α., είναι κατώτερη από 1.000.000 μονάδες 
Ευρώ, εφόσοντο άθροισμα του ποσού των τμημάτων αυ¬ 
τών δεν υπερβαίνει το 20% του αθροίσματος της αξίας 
των τμημάτων. 

5. Κάνενα έργο και καμμία σύμβαση δεν δύναται να κα- 
τατμηθεί προς αποφυγή της εφαρμογής των προηγουμέ¬ 
νων παραγράφων. 

6. Οι αναθέτουσες αρχές μεριμνούν ώστε να μην δημι- 
ουργούνται διακρίσεις μεταξύ των διαφόρων εργολη¬ 
πτών. 

ΚΕΦΑΛΑΙΟ Β' 

ΚΟΙΝΟΙ ΚΑΝΟΝΕΣ ΣΤΟΝ ΤΕΧΝΙΚΟ ΤΟΜΕΑ 
Άρθρο 12 

Τεχνικές προδιαγραφές και πρότυπα 

1. Στα κείμενα γενικού περιεχομένου ή στα τεύχη δημο- 
πράτησης κάθε σύμβασης μνημονεύονται οι τεχνικές 
προδιαγραφές που καθορίζονται στην επόμενη παρά¬ 
γραφο 2. 

2. Ως «τεχνικές προδιαγραφές» νοούνται όλες οι τεχνι¬ 
κές απαιτήσεις που περιέχονται ιδίως στις συγγραφές 
υποχρεώσεων και καθορίζουν τα απαιτούμενα χαρακτη¬ 
ριστικά μιας εργασίας, ενός υλικού, ενός προϊόντος ή 
μιας προμήθειας ειδών και οι οποίες επιτρέπουν τον αντι¬ 
κειμενικό προσδιορισμό μιας εργασίας, ενός υλικού, ενός 
προϊόντος ή μιας προμήθειας ειδών, έτσι ώστε να αντα- 
ποκρίνονται στη χρήση για την οποία αυτά προορίζονται 
απάτην αναθέτουσα αρχή. Τα χαρακτηριστικά αυτά περι¬ 
λαμβάνουν τα επίπεδα ποιότητας ή απόδοσης, την ασφά¬ 
λεια, τις διαστάσεις, καθώς και τις απαιτήσεις που ισχύ¬ 
ουν για το υλικό, το προϊόν ή την προμήθεια ειδών, όσον 
αφορά το σύστημα εξασφάλισης της ποιότητας, την ορο¬ 
λογία, τα σύμβολα, τις δοκιμές και μεθόδους δοκιμών, τη 
συσκευασία, τη σήμανση και τις ετικέττες. Περιλαμβά¬ 
νουν επίσης τους κανόνες σχεδιασμού και υπολογισμού 
του έργου, τους όρους δοκιμής, ελέγχου και παραλαβής 
των έργων, καθώς και τις κατασκευαστικές τεχνικές ή με¬ 
θόδους και κάθε άλλο όρο τεχνικού χαρακτήρα που η 
αναθέτουσα αρχή είναι σε θέση να καθορίσει, μέσω γενι¬ 
κών ή ειδικών κανονιστικών διατάξεων, σχετικά μετά ολο- 
κληρωθέντα έργα, καθώς και με τα υλικά ή τα στοιχεία 
που αποτελούν τα έργα αυτά. 

Ως «πρότυπα» νοούνται οι τεχνικές προδιαγραφές που 
έχουν εγκριθεί από κάποιον αναγνωρισμένο οργανισμό 
κανονιστικών αρμοδιοτήτων, με σκοπό την επαναλαμβα¬ 
νόμενη ή συνεχή εφαρμογή, η τήρηση όμως της οποίας 
καταρχήν δεν είναι υποχρεωτική. 


Ως «ευρωπαϊκά πρότυπα» νοούνται τα πρότυπα που 
έχουν εγκριθεί από την Ευρωπαϊκή Επιτροπή Τυποποίη¬ 
σης (ΟΕΝ) ή απάτην Ευρωπαϊκή Επιτροπή Ηλεκτροτεχνι- 
κής Τυποποίησης (ΟΕΝΕΕΕΟ) ως «Ευρωπαϊκά Πρότυπα 
(ΕΝ)» ή ως «Κείμενα Εναρμόνισης (Ηϋ)», σύμφωνα με 
τους κοινούς κανόνες των οργανισμών αυτών. 

Ως «ευρωπαϊκή τεχνική έγκριση» νοείται η ευνοϊκή τε¬ 
χνική εκτίμηση της καταλληλότητας ενός προϊόντος για 
χρήση, με γνώμονα την ικανοποίηση των βασικών απαιτή¬ 
σεων για τις κατασκευές και με βάση τα εγγενή χαρακτη- 
ριστκάτου προϊόντος και τους ισχύοντες όρους εφαρμο¬ 
γής και χρήσης του. Η ευρωπαϊκή τεχνική έγκριση χορη¬ 
γείται από τον Οργανισμό που είναι αναγνωρισμένος για 
το σκοπό αυτό από το εκάστοτε κράτος - μέλος. 

Ως «κοινές τεχνικές προδιαγραφές» νοούνται οι τεχνι¬ 
κές προδιαγραφές που έχουν εκπονηθεί σύ μφωνα με δια¬ 
δικασία αναγνωρισμένη από τα κράτη - μέλη και έχουν δη- 
μοσιευθεί στην Επίσημη Εφημερίδα των Ευρωπαϊκών Κοι¬ 
νοτήτων. 

Ως «ουσιώδεις απαιτήσεις» νοούνται οι απαιτήσεις σχε¬ 
τικά με την ασφάλεια, την υγεία και ορισμένους άλλους 
τομείς γενικού συμφέροντος, στις οποίες πρέπει να αντα- 
ποκρίνονται τα έργα. 

3. Μετην επιφύλαξη των εθνικών τεχνικών κανόνων ανα¬ 
γκαστικού δικαίου, εφόσον οι κανόνες αυτοί συμβιβάζο¬ 
νται με το κοινοτικό δίκαιο, οι εν λόγω τεχνικές προδια¬ 
γραφές καθορίζονται από τις αναθέτουσες αρχές με πα¬ 
ραπομπή είτε στα εθνικά πρότυπα που μεταφέρουν τα 
αντίστοιχα ευρωπαϊκά είτε σε ευρωπαϊκές τεχνικές εγκρί¬ 
σεις είτε σε κοινές τεχνικές προδιαγραφές. 

4. Η αναθέτουσα αρχή μπορεί να παρεκκλίνει από την 
παράγραφο 3, εάν: 

α.τα πρότυπα, οι ευρωπαϊκές τεχνικές εγκρίσεις ή οι 
κοινές τεχνικές προδιαγραφές δεν περιλαμβάνουν καμ¬ 
μία διάταξη ως προς την εξακρίβωση της καταλληλότη¬ 
τας ενός προϊόντος ή εάν δεν υπάρχουν τεχνικά μέσα για 
να εξακριβωθεί κατά ικανοποιητικό τρόπο εάν ένα προϊόν 
είναι σύμφωνο με τα εν λόγω πρότυπα , με τις εν λόγω 
εγκρίσεις ή με τις εν λόγω κοινές τεχνικές προδιαγραφές. 

β.τα εν λόγω πρότυπα, οι ευρωπαϊκές τεχνικές εγκρί¬ 
σεις ή οι κοινές τεχνικές προδιαγραφές υποχρεώνουν την 
αναθέτουσα αρχή να χρησιμοποιήσει προϊόντα ή υλικά 
ακατάλληλα για τις εν χρήσει εγκαταστάσεις της ή που θα 
συνεπάγονται δυσανάλογα έξοδα ή δυσανάλογες τεχνι¬ 
κές δυσκολίες, αλλά μόνο στα πλαίσια μιας σαφώς καθο¬ 
ρισμένης στρατηγικής και με την προοπτική να υιοθετη¬ 
θούν, εντός καθορισμένης προθεσμίας, ευρωπαϊκά πρό¬ 
τυπα, ευρωπαϊκές τεχνικές εγκρίσεις ή κοινές τεχνικές 
προδιαγραφές. 

γ.το συγκεκριμένο έργο αποτελεί πραγματική καινοτο¬ 
μία, για την οποία δεν θα ήταν σκόπιμη η χρησιμοποίηση 
των υπαρχόντων προτύπων, των υπαρχουσών ευρωπαϊ¬ 
κών τεχνικών εγκρίσεων ή των κοινών τεχνικών προδια¬ 
γραφών. 

5. Οι αναθέτουσες αρχές που προσφεύγουν στην εφαρ¬ 
μογή της παραγράφου 4, αναφέρουντους λόγους, εκτός 
εάν αυτό δεν είναι δυνατόν, στην πρόσκληση υποβολής 
προσφορών που δημοσιεύεται στην Επίσημη Εφημερίδα 

των Ευρωπαϊκών Κοινοτήτων ή στη συγγραφή υποχρεώ¬ 
σεων, σε κάθε δε περίπτωση αναφέρουν τους λόγους αυ¬ 
τούς στα εσωτερικά τους έγγραφα και ενημερώνουν σχε¬ 
τικά τα κράτη - μέλη και την Επιτροπή των Ευρωπαϊκών 
Κοινοτήτων μετά από σχετική αίτησή τους. 

6. Εάν δεν υπάρχουν ευρωπαϊκά πρότυπα, ευρωπαϊκές 
τεχνικές εγκρίσεις ή κοινές τεχνικές προδιαγραφές, οιτε- 
χνικές προδιαγραφές: 

α.καθορίζονται με αναφορά στις ισχύουσες εθνικές τε¬ 
χνικές προδιαγραφές που αναγνωρίζονται ως σύμφωνες 
προς τις ουσιώδεις απαιτήσεις που απαριθμούνται στις 
κοινοτικές οδηγίες, τις σχετικές με την τεχνική εναρμόνι¬ 
ση , σύ μφωνα με τις διαδικασίες που προβλέπονται στις εν 
λόγω οδηγίες και ιδίως, σύμφωνα με τις διαδικασίες που 
προβλέπονται στο Π.Δ. 334/1994 (Α' 176) «Προϊόντα δο¬ 
μικών κατασκευών» 

β.μπορούν να καθορίζονται με αναφορά στις εθνικές τε¬ 
χνικές προδιαγραφές, όσον αφορά στη μελέτη, στον υπο¬ 
λογισμό και στην υλοποίηση των έργων και στη χρησιμο¬ 
ποίηση προϊόντων, 

γ. μπορούν να καθορίζονται με αναφορά σε άλλα έγ¬ 
γραφα. 

Στην περίπτωση αυτή, είναι προτιμότερη η αναφορά κα¬ 
τά σειρά προτίμησης: 

ί) στα εθνικά πρότυπα που μεταφέρουν τα αντίστοιχα 
διεθνή πρότυπα τα οποία έχουν εγκριθεί απάτην Ελλάδα, 

ϋ) στα άλλα πρότυπα και ελληνικές εθνικές τεχνικές 
εγκρίσεις, 

ίϋ) σε οποιοδήποτε άλλο πρότυπο. 

7. Απαγορεύεται η εισαγωγή στις συμβατικές ρήτρες 
συγκεκριμένης σύμβασης τεχνικών προδιαγραφών που 
μνημονεύουν προϊόντα συγκεκριμένης κατασκευής ή 
προέλευσης ή ιδιαίτερες μεθόδους και που έχουν ως 
αποτέλεσμα να ευνοούν ή να αποκλείουν ορισμένες επι¬ 
χειρήσεις, εκτός εάν οι προδιαγραφές αυτές δικαιολο¬ 
γούνται από το αντικείμενο της σύμβασης. Απαγορεύεται 
ιδίως η αναφορά σημάτων, διπλωμάτων ευρεσιτεχνίας ή 
τύπων, καθώς και η αναφορά ορισμένης καταγωγής ή 
ορισμένης παραγωγής. Επιτρέπεται, ωστόσο, η αναφορά 
αυτή, εάν συνοδεύεται από τη μνεία «ή ισοδύναμο», όταν 
οι αναθέτουσες αρχές αδυνατούν να προβούν σε περι¬ 
γραφή του αντικειμένου της σύμβασης μέσω προδιαγρα¬ 
φών που να είναι αρκούντως ακριβείς και κατανοητές σ’ό- 
λους τους ενδιαφερομένους. 

ΚΕΦΑΛΑΙΟ Γ 

ΚΟΙΝΟΙ ΚΑΝΟΝΕΣ ΔΗΜΟΣΙΟΤΗΤΑΣ 
Άρθρο 13 

Δημοσίευση ανακοινώσεων και προκηρύξεων 

1. Οι αναθέτουσες αρχές γνωστοποιούν με ενδεικτική 
προκήρυξη τα κύρια χαρακτηριστικά των συμβάσεων έρ¬ 
γων που προτίθενται να συνάψουν, των οποίων τα ποσά 
είναι ίσα ή μεγαλύτερατου κατώτατου ορίου που ορίζεται 
στο άρθρο 11 παρ. 1. 

2. Οι αναθέτουσες αρχές που προτίθενται να συνάψουν 
μια σύμβαση δημοσίων έργων με διαδικασία ανοικτή, 
κλειστή ή με διαπραγμάτευση στις περιπτώσεις που ανα¬ 


φέρει το άρθρο 8 παρ. 2, γνωστοποιούν την πρόθεσή 
τους αυτή με σχετική προκήρυξη. 

3. Οι αναθέτουσες αρχές που προτίθενται να προσφύ- 
γουν στη διαδικασία της παραχώρησης δημοσίων έργων 
γνωστοποιούν την πρόθεσή τους αυτή με σχετική προκή¬ 
ρυξη. 

4. Οι ανάδοχοι σύμβασης παραχώρησης δημοσίων έρ¬ 
γων που δεν είναι αναθέτουσες αρχές και που προτίθε- 
νται να συνάψουν σύμβαση έργων με τρίτους, κατά την 
έννοια του άρθρου 6 παρ. 4, γνωστοποιούν την πρόθεσή 
τους αυτή με σχετική προκήρυξη. 

5. Οι αναθέτουσες αρχές που συνήψαν μια σύμβαση 
γνωστοποιούν το αποτέλεσμα της σχετικής διαδικασίας 
με ανακοίνωση. Σε ορισμένες περιπτώσεις είναι δυνατόν 
να μην δημοσιεύονται ορισμένες πληροφορίες για τη σύ¬ 
ναψη μιας σύμβασης, εφόσον η κοινολόγησή τους θα 
εμπόδιζε την εφαρμογή των νόμων, θα ήταν αντίθετη 
προς το δη μόσιο συμφέρον ή θα έβλαπτε τα νόμιμα εμπο¬ 
ρικά συμφέροντα δημοσίων ή ιδιωτικών επιχειρήσεων ή 
το θεμιτό ανταγωνισμό μεταξύ εργοληπτών. 

6. Οι προκηρύξεις και οι ανακοινώσεις που προβλέπο- 
νται στις προηγούμενες παραγράφους αποστέλλονται 
από τις αναθέτουσες αρχές το ταχύτερο δυνατό και με 
τον καταλληλότερο τρόπο προς την Υπηρεσία Επισήμων 
Εκδόσεωντων Ευρωπαϊκών Κοινοτήτων. Στηνπερίπτωση 
της διαδικασίας που προβλέπεται στο άρθρο 17 απο- 
στέλλονται με τέλεξ, τηλεγράφημα ή τηλεομοιοτυπία. 

α .Η προκήρυξη που προβλέπεται στην παράγραφο 1, 
αποστέλλεται το ταχύτερο δυνατό μετά από την έγκριση 
του Προγράμματος στο οποίο εντάσσονται οι Συμβάσεις 
Έργων που οι αναθέτουσες αρχές προτίθενται να συνά¬ 
ψουν. 

β. Η ανακοίνωση που προβλέπεται στην παράγραφο 5, 
αποστέλλεται το αργότερο 48 ημέρες μετά απάτη σύνα¬ 
ψη της αντίστοιχης σύμβασης. 

7. Οι προκηρύξεις και οι ανακοινώσεις που προβλέπο- 
νται στις παραγράφους 1,2,3,4 και 5 συντάσσονται σύμ¬ 
φωνα με τα υποδείγματα που εμφαίνονται στα Παραρτή¬ 
ματα II, III και IV και περιέχουν τις πληροφορίες που ζη¬ 
τούνται στα Παραρτήματα αυτά. 

Οι αναθέτουσες αρχές δεν μπορούν να απαιτούν την 
ικανοποίηση άλλων όρων εκτός από αυτούς που προβλέ- 
πονται στα άρθρα 26 και 27, όταν ζητούν τις πληροφορίες 
που αφορούντους όρους οικονομικού και τεχνικού χαρα¬ 
κτήρα που θέτουν στους υποψηφίους εργολήπτες, προ- 
κειμένου να τους επιλέξουν (Παράρτημα II Β σημείο 11, 
Παράρτημα II Γ σημείο 10 και Παράρτημα IIΔ σημείο 9). 

8. Οι προκηρύξεις και οι ανακοινώσεις που προβλέπο- 
νται στις παραγράφους 1 και 5 δημοσιεύονται αναλυτικά 
στην Επίσημη Εφημερίδα των Ευρωπαϊκών Κοινοτήτων 
και στην Τράπεζα Δεδομένων ΤΕϋ στις επίσημες γλώσ¬ 
σες των Κοινοτήτων, ενώ μόνο το κείμενο της ελληνικής 
γλώσσας θεωρείται αυθεντικό. 

9. Οι προκηρύξεις των παραγράφων 2,3 και 4 δημοσι¬ 
εύονται αναλυτικά στην επίσημη Εφημερίδα των Ευρω¬ 
παϊκών Κοινοτήτων και στην Τράπεζα Δεδομένων ΤΕϋ 
στην ελληνική γλώσσα. Μία σύνοψη των σημαντικοτέρων 
στοιχείων κάθε προκήρυξης δημοσιεύεται και στις λοιπές 

επίσημες γλώσσες των Κοινοτήτων, ενώ μόνο το κείμενο 
της ελληνικής γλώσσας θεωρείται αυθεντικό. 

10. Η Υπηρεσία Επισήμων Εκδόσεων των Ευρωπαϊκών 
Κοινοτήτων δημοσιεύει τις προκηρύξεις το αργότερο σε 
12 ημέρες από την ημερομηνία αποστολής τους. Στην πε¬ 
ρίπτωση της διαδικασίας, που προβλέπεται στο άρθρο 
17, η προθεσμία αυτή περιορίζεται σε 5 ημέρες. 

11. Η προκήρυξη δεν πρέπει να δημοσιεύεται στην Επί¬ 
σημη Εφημερίδατων ΕΚή σε άλλες επίσημες εφημερίδες 
ή στον ελληνικό τύπο πριν από την ημερομηνία αποστο¬ 
λής της στην Υπηρεσία Επισήμων Εκδόσεων των Ευρω¬ 
παϊκών Κοινοτήτων και πρέπει να αναφέρει ρητά την ημε¬ 
ρομηνία αυτή. Η προκήρυξη αυτή δεν πρέπει να περιέχει 
πληροφορίες άλλες από εκείνες που δημοσιεύονται στην 
Επίσημη Εφημερίδατων Ευρωπαϊκών Κοινοτήτων. 

12. Οι αναθέτουσες αρχές πρέπει να είναι σε θέση να 
αποδείξουν την ημερομηνία αποστολής. 

13. Τα έξοδα δημοσίευσης των προκηρύξεων και ανα¬ 
κοινώσεων διαγωνισμών στην Επίσημη Εφημερίδα των 
Ευρωπαϊκών Κοινοτήτων βαρύνουν τις Ευρωπαϊκές Κοι¬ 
νότητες. Καμμία προκήρυξη ή ανακοίνωση δεν πρέπει να 
υπερβαίνει σε έκταση τη μία σελίδα της εφημερίδας αυ¬ 
τής, δηλαδή, τις 650 λέξεις περίπου. Σε κάθε φύλλο της εν 
λόγω εφημερίδας, το οποίο περιλαμβάνει μία ή περισσό¬ 
τερες προκηρύξεις ή ανακοινώσεις, δημοσιεύονται και τα 
υποδείγματα τα οποία ακολουθούν οι δημοσιευόμενες 
προκηρύξεις ή ανακοινώσεις. 

14. Οι αναθέτουσες αρχές μπορούν να δημοσιεύσουν 
στην Επίσημη Εφημερίδα των Ευρωπαϊκών Κοινοτήτων 
προκηρύξεις για τη δημοπράτηση δημοσίων έργων που 
δεν υπόκεινται στις διατάξεις του παρόντος διατάγματος 
περί υποχρεωτικής δημοσιότητας. 

Άρθρο 14 

Ανοικτή διαδικασία - Προθεσμίες παραλαβής 
των προσφορών 

1. Στις ανοικτές διαδικασίες, η προθεσμία παραλαβής 
των προσφορών που καθορίζεται από τις αναθέτουσες 
αρχές δεν πρέπει να είναι μικρότερη των 52 ημερών από 
την ημερομηνία αποστολής της προκήρυξης. 

2. Η προθεσμία παραλαβής των προσφορών που προ- 
βλέπεται στην παράγραφο 1 μπορεί να αντικατασταθεί 
από προθεσμία επαρκούς διάρκειας ώστε να επιτρέπει 
στους ενδιαφερομένους να υποβάλλουν έγκυρες προ¬ 
σφορές. Η προθεσμία αυτή κατά γενικό κανόνα δεν θα εί¬ 
ναι κατώτερη των 36 ημερών, σε καμμία δε περίπτωση δεν 
θα είναι κατώτερη των 22 ημερών από την ημερομηνία 
αποστολής της προκήρυξης της σύμβασης εφόσον οι 
αναθέτουσες αρχές έχουν αποστείλει στην Επίσημη Εφη¬ 
μερίδα των Ευρωπαϊκών Κοινοτήτων την προβλεπόμενη 
στο άρθρο 13 παρ.1 ενδεικτική προκήρυξη, συντεταγμέ¬ 
νη σύμφωνα με το υπόδειγμα του Παραρτήματος II Α 
(προκαταρκτική ενημέρωση). Η ενδεικτική αυτή προκή¬ 
ρυξη πρέπει να έχει αποσταλεί 52 τουλάχιστον ημέρες και 
το πολύ 12 μήνες πριν από την ημερομηνία αποστολής 
στην Επίσημη Εφημερίδα των Ευρωπαϊκών Κοινοτήτων 
της προκήρυξης της σύμβασης που προβλέπεται στο άρ¬ 
θρο 13 παρ.2. Η ενδεικτική αυτή προκήρυξη πρέπει επι¬ 


πλέον να περιέχει τουλάχιστον όσα στοιχεία απαριθμού- 
νται στο υπόδειγμα ανακοίνωσης του Παραρτήματος II Β 
(ανοικτή διαδικασία) εφόσον αυτά ήταν διαθέσιμα κατά 
το χρόνο της δημοσίευσής της. 

3. Εφόσον έχουν ζητηθεί εμπρόθεσμα οι συγγραφές 
υποχρεώσεων και τα συμπληρωματικά έγγραφα πρέπει 
να αποστέλλονται στους εργολήπτες από τις Αναθέτου¬ 
σες Αρχές ή από τις αρμόδιες υπηρεσίες εντός έξι ημε¬ 
ρών από την παραλαβή της αίτησής τους. 

4. Εφόσον έχουν ζητηθεί εμπρόθεσμα, οι συμπληρωμα¬ 
τικές πληροφορίες σχετικά με τις συγγραφές υποχρεώ¬ 
σεων πρέπει να παρέχονται από τις αναθέτουσες αρχές 
το αργότερο έξι ημέρες πριν από την εκπνοή της προθε¬ 
σμίας που έχει καθοριστεί για την παραλαβή των προ¬ 
σφορών. 

5. Στις περιπτώσεις που οι συγγραφές υποχρεώσεων 
και τα συμπληρωματικά έγγραφα ή οι πληροφορίες δεν 
είναι δυνατό, λόγω του όγκου τους, να παρασχεθούν 
εντός των προθεσμιών που καθορίζονται στις παραγρά¬ 
φους 3 και 4 ή όταν οι προσφορές μπορούν να καταρτι¬ 
στούν μόνο μετά από επιτόπια επίσκεψη ή μετά από επι¬ 
τόπια εξέταση των εγγράφων που προσαρτώνται στη 
συγγραφή υποχρεώσεων, οι προθεσμίες που προβλέπο- 
νται στις παραγράφους 1 και 2 πρέπει να παρατείνονται 
ανάλογα. 

Άρθρο 15 

Κλειστή διαδικασία - Διαδικασία με διαπραγμάτευση 
Προθεσμίες παραλαβής προσφορών 

1. Στις κλειστές διαδικασίες και στις διαδικασίες με δια¬ 
πραγμάτευση κατά την έννοια του άρθρου 8 παρ. 2 η προ¬ 
θεσμία παραλαβής των αιτήσεων συμμετοχής που καθο¬ 
ρίζεται από τις αναθέτουσες αρχές δεν πρέπει να είναι μι¬ 
κρότερη των 37 ημερών από την ημερομηνία αποστολής 
της προκήρυξης. 

2. Οι αναθέτουσες αρχές καλούν ταυτοχρόνως και εγ- 
γράφως τους επιλεγέντες υποψηφίους να υποβάλουν τις 
προσφορές τους. Η πρόσκληση συνοδεύεται από τη συγ¬ 
γραφή υποχρεώσεων και τα συμπληρωματικά έγγραφα, 
περιλαμβάνει δε τουλάχιστον: 

α) κατά περίπτωση, τη διεύθυνση της υπηρεσίας από 
την οποία μπορεί να ζητηθεί η συγγραφή υποχρεώσεων 
και τα συμπληρωματικά έγγραφα και την προθεσμία για 
την υποβολή σχετικής αίτησης καθώς και το ύψος και τον 
τρόπο πληρωμής του ποσού που ενδεχομένως απαιτείται 
ως αντίτιμο αυτών των εγγράφων 

β) την ημερομηνία λήξης της προθεσμίας παραλαβής 
των προσφορών, τη διεύθυνση στην οποία πρέπει να δια¬ 
βιβαστούν και τη γλώσσα ή τις γλώσσες στις οποίες πρέ¬ 
πει να συνταχθούν 

γ) αναφορά στην ήδη δημοσιευθείσα προκήρυξη 

δ) αναφοράτων εγγράφων στοιχείων που ενδεχομένως 
πρέπει να επισυναφθούν είτε για την τεκμηρίωση δηλώ¬ 
σεων που πρέπει να επαληθευθούν και στις οποίες ο υπο¬ 
ψήφιος προβαίνει σύμφωνα με το άρθρο 13 παρ. 7 είτε για 
τη συμπλήρωση των πληροφοριών που προβλέπονται 
στο ίδιο άρθρο, με όρους ίδιους με εκείνους που προβλέ- 
πονται στα άρθρα 26 και 27 

ε) τα κριτήρια για την ανάθεση του έργου, εφόσον δεν 
αναφέρονται στην προκήρυξη. 

3. Στις κλειστές διαδικασίες η προθεσμία παραλαβής 
των προσφορών που καθορίζεται από τις αναθέτουσες 
αρχές δεν μπορεί να είναι μικρότερη των 40 ημερών από 
την ημερομηνία αποστολής της έγγραφης πρόσκλησης. 

4. Η προθεσμία παραλαβής των προσφορών που προ- 
βλέπεται στην παράγραφο 3, μπορεί να μειωθεί σε 26 ημέ¬ 
ρες, εφόσον οι αναθέτουσες αρχές έχουν αποστείλει 
στην Επίσημη Εφημερίδα των Ευρωπαϊκών Κοινοτήτων 
την ενδεικτική προκήρυξη η οποία προβλέπεται στο άρ¬ 
θρο 13 παρ. 1 του παρόντος και συντάσσεται σύμφωνα με 
το υπόδειγμα του Παραρτήματος II Α (προκαταρκτική 
ενημέρωση). Η ενδεικτική αυτή προκήρυξη πρέπει να έχει 
αποσταλεί 52 τουλάχιστον ημέρες και το πολύ 12 μήνες 
πριν από την ημερομηνία αποστολής την Επίσημη Εφη¬ 
μερίδα των Ε υ ρωπ α'ίκών Κο ινοτήτων τη ς π ρ ο κή ρ υ ξη ς τη ς 
σύμβασης που προβλέπεται στο άρθρο 13 παρ.2 και υπό 
την προϋπόθεση ότι η ενδεικτική προκήρυξη επιπλέον, 
περιέχει τουλάχιστον όσα στοιχεία αναφέρονται στο υπό¬ 
δειγμα του Παραρτήματος II Γ ( κλειστή διαδικασία) ή 
όταν είναι δυνατόν του παραρτήματος IIΔ (διαδικασία με 
διαπραγμάτευση) εφόσον αυτά τα στοιχεία ήταν διαθέσι¬ 
μα κατά το χρόνο της δημοσίευσής της. 

5. Οι αιτήσεις συμμετοχής σε διαδικασίες σύναψης 
συμβάσεων δημοσίων έργων μπορούν να γίνουν με επι¬ 
στολή, με τηλεγράφημα, με τέλεξ, μετηλεομοιοτυπίαή με 
τηλεφώνημα. Στις τέσσερεις τελευταίες περιπτώσεις 
πρέπει να επιβεβαιώνονται με επιστολή αποστελλόμενη 
πριν από τη λήξη της προθεσμίας που προβλέπεται στην 
παράγραφο 1. 

6. Εφόσον έχουν ζητηθεί εμπρόθεσμα οι συμπληρωμα¬ 
τικές πληροφορίες σχετικά με τη συγγραφή υποχρεώσε¬ 
ων, αυτές πρέπει να παρέχονται από τις αναθέτουσες αρ¬ 
χές το αργότερο έξι ημέρες πριν από την εκπνοή της προ¬ 
θεσμίας που έχει καθοριστεί για την παραλαβή των 
προσφορών. 

7. Στις περιπτώσεις που οι προσφορές είναι δυνατό να 
καταρτιστούν μόνο μετά από επίσκεψη στον τόπο εκτέλε¬ 
σης των έργων ή μετά από επιτόπια εξέταση των εγγρά¬ 
φων που προσαρτώνται στη συγγραφή υποχρεώσεων, οι 
προθεσμίες που προβλέπονται στις παραγράφους 3 και 4 
πρέπει να παρατείνονται ανάλογα. 

Άρθρο 16 

Υποβολή προσφορών 

Στις διαδικασίες σύναψης συμβάσεων δημοσίων έρ¬ 
γων, που διενεργούνται σύμφωνα με τις διατάξεις του πα¬ 
ρόντος, οι προσφορές υποβάλλονται από τους εργολή¬ 
πτες γραπτώς, απευθείας ή ταχυδρομικά στην αναθέτου- 
σα αρχή ή στην υπηρεσία που ορίζεται μετηνπροκήρυξη. 
Η ταχυδρομική αποστολή γίνεται με συστημένη επιστολή 
ή μέσω υπηρεσίας ταχυμεταφορών με ευθύνη των εργο¬ 
ληπτών ως προς το περιεχόμενο των προσφορών και το 
χρόνο περιέλευσης τούτων στις αναθέτουσες αρχές. 

Άρθρο 17 

Σύντμηση προθεσμιών 

1. Στις περιπτώσεις που επείγοντες λόγοι καθιστούν 


αδύνατη την τήρηση των προθεσμιών που προβλέπονται 
στο άρθρο 15, οι αναθέτουσες αρχές μπορούν να καθο¬ 
ρίσουν τις ακόλουθες προθεσμίες: 

α) προθεσμία παραλαβής των αιτήσεων συμμετοχής, η 
οποία δεν μπορεί να είναι μικρότερη των 15 ημερών από 
την ημερομηνία αποστολής της προκήρυξης. 

β) προθεσμία παραλαβής των προσφορών, η οποία δεν 
μπορεί να είναι μικρότερη των 10 ημερών από την ημερο¬ 
μηνία της πρόσκλησης. 

2. Εφόσον έχουν ζητηθεί εμπρόθεσμα οι συμπληρωμα¬ 
τικές πληροφορίες σχετικά με τη συγγραφή υποχρεώσε¬ 
ων, αυτές πρέπει να παρέχονται από τις αναθέτουσες αρ¬ 
χές το αργότερο τέσσερις ημέρες πριν από την εκπνοή 
της προθεσμίας που έχει καθοριστεί για την παραλαβή 
των προσφορών. 

3. Οι αιτήσεις συμμετοχής σε διαγωνισμούς και οι προ¬ 
σκλήσεις για υποβολή προσφορών πρέπει να γίνονται με 
το ταχύτερο δυνατό μέσο. Όταν οι αιτήσεις συμμετοχής 
γίνονται με τηλεγράφημα, με τέλεξ, με τηλεομοιοτυπία ή 
με τηλεφώνημα, πρέπει να επιβεβαιώνονται με επιστολή, 
αποστελλόμενη πριν από τη λήξη της προθεσμίας που 
προβλέπεται στην ανωτέρω παράγραφο 1. 

Άρθρο 18 

Προθεσμία υποβολής των υποψηφιοτήτων για 
συμβάσεις παραχώρησης 

Οι αναθέτουσες αρχές που επιθυμούν να προσφύγουν 
στη διαδικασία της παραχώρησης δημοσίων έργων, ορί¬ 
ζουν προθεσμία για την υποβολή των υποψηφιοτήτων για 
την παραχώρηση, η οποία δεν μπορεί να μικρότερη των 
52 ημερών από την ημερομηνία αποστολής της προκήρυ¬ 
ξης· 

Άρθρο 19 

Προθεσμία παραλαβής αιτήσεων συμμετοχής για 
συμβάσεις αναδοχών συμβάσεων παραχώρησης 

Στις συμβάσεις έργων που συνάπτονται από αναδό- 
χους συμβάσεως παραχώρησης δημοσίων έργων που 
δεν είναι οι ίδιοι αναθέτουσες αρχές, ο ανάδοχος παρα¬ 
χώρησης καθορίζει την προθεσμία παραλαβής των αιτή¬ 
σεων συμμετοχής, η οποία δεν μπορεί να είναι μικρότερη 
των 37 ημερών από την ημερομηνία αποστολής της προ¬ 
κήρυξης, και την προθεσμία παραλαβής των προσφορών, 
η οποία δεν μπορεί να είναι μικρότερη των 40 ημερών από 
την ημερομηνία αποστολής της προκήρυξης ή της πρό¬ 
σκλησης για την υποβολή των προσφορών. 

Άρθρο 20 

Υπολογισμός προθεσμιών 

Για τον υπολογισμό της προθεσμίας για την παραλαβή 
των προσφορών ή των αιτήσεων εκδήλωσης ενδιαφέρο¬ 
ντος, σύμφωνα με τον κανονισμό (Ε.Ο.Κ., Ευρατόμ) αριθ. 
1182/87 του Συμβουλίου της 3ης Ιουνίου 1971 (Ε.Ε.Ε.Κ. 
Ν. 124/1 της 8.6.1971) «Περί καθορισμού των κανόνων, 
που εφαρμόζονται στις προθεσμίες, ημερομηνίες και διο¬ 
ρίες», καθορίζονται τα ακόλουθα: 

α. Η προθεσμία που προσδιορίζεται σε ημέρες αρχίζει 

με την έναρξη της πρώτης ώρας της πρώτης ημέρας και 
λήγει με την παρέλευση της τελευταίας ώρας της τελευ¬ 
ταίας ημέρας της προθεσμίας. 

β. Οι προθεσμίες περιλαμβάνουν τις αργίες, τα Σάββα¬ 
τα και τις Κυριακές, εκτός εάν αυτές εξαιρούνται ρητά ή 
αν οι προθεσμίες προσδιορίζονται σε εργάσιμες ημέρες. 

γ. Αν η τελευταία ημέρα είναι αργία, Σάββατο ή Κυρια¬ 
κή, η προθεσμία λήγει με την παρέλευση της τελευταίας 
ώρας της επόμενης εργάσιμης ημέρας. 

δ. Κάθε προθεσμία δύο ή περισσοτέρων ημερών περι¬ 
λαμβάνει τουλάχιστον δύο εργάσιμες ημέρες. 

ε. Αν η προθεσμία υπολογίζεται από τη στιγμή που συμ¬ 
βαίνει κάποιο γεγονός ή πραγματοποιείται κάποια ενέρ¬ 
γεια, η ημέρα κατά την οποία συμβαίνει το γεγονός αυτό 
ή πραγματοποιείται η ενέργεια αυτή, δεν υπολογίζεται 
στην προθεσμία. 

ΚΕΦΑΛΑΙΟ Δ' 

ΚΟΙΝΟΙ ΚΑΝΟΝΕΣ ΣΥΜΜΕΤΟΧΗΣ 
Γενικές διατάξεις 
Άρθρο 21 

Επιλογή υποψηφίων στην κλειστή διαδικασία 
και διαδικασία με διαπραγμάτευση 

1. Στις κλειστές διαδικασίες και στις διαδικασίες με δια¬ 
πραγμάτευση, οι αναθέτουσες αρχές επιλέγουν, βάσει 
των πληροφοριών σχετικά με την προσωπική κατάσταση 
του εργολήπτη καθώς και των πληροφοριών και των δια¬ 
τυπώσεων που είναι αναγκαίες για την εκτίμηση των ελά¬ 
χιστων οικονομικών και τεχνικών προϋποθέσεων, που αυ¬ 
τός πρέπει να πληροί, τους υποψηφίους τους οποίους θα 
καλέσουν για να υποβάλουν προσφορά ή να μετάσχουν 
σε διαπραγμάτευση, μεταξύ εκείνων που διαθέτουν τα 
προσόντα που απαιτούνται βάσει των άρθρων 24 έως 29. 

2. Όταν οι αναθέτουσες αρχές προσφεύγουν στην κλει¬ 
στή διαδικασία για την σύναψη μιας σύμβασης, μπορούν 
να προβλέπουν τα όρια μεταξύ των οποίων κυμαίνεται ο 
αριθμός των επιχειρήσεων τις οποίες σκοπεύουν ναπρο- 
σκαλέσουν. 

Στην περίπτωση αυτή, τα όρια αναφέρονται στην προ¬ 
κήρυξη. Τα όρια αυτά καθορίζονται σε συνάρτηση με τη 
φύση του προς εκτέλεση έργου. Το κατώτερο από τα όρια 
αυτά δεν πρέπει να είναι μικρότερο από πέντε, το δε με¬ 
γαλύτερο μπορεί να οριστεί μέχρι είκοσι.Σε κάθε περί¬ 
πτωση ο αριθμός των υποψηφίων που γίνονται δεκτοί για 
να υποβάλουν προσφορά πρέπει να επαρκεί για την εξα¬ 
σφάλιση συνθηκών πραγματικού ανταγωνισμού. 

3. Όταν οι αναθέτουσες αρχές προσφεύγουν στη διαδι¬ 
κασία με διαπραγμάτευση για τη σύναψη μιας σύμβασης, 
στις περιπτώσεις που προβλέπονται στο άρθρο 8 παρ. 2 
του παρόντος , οι υποψήφιοι που γίνονται δεκτοί για δια¬ 
πραγμάτευση δεν μπορεί να είναι λιγότεροι από τρεις, 
εφόσον υπάρχει επαρκής αριθμός καταλλήλων υποψη¬ 
φίων. 

4. Στις διαδικασίες του παρόντος άρθρου οι αναθέτου¬ 
σες αρχές επιλέγουν τους υποψηφίους, τους οποίους 
προσκαλούν να υποβάλουν προσφορά, εφόσον διαθέ¬ 
τουν τα απαιτούμενα προσόντα, χωρίς διάκριση λόγω 
ιθαγένειας. 


Άρθρο 22 

Υπεργολαβία - Διατάξεις προστασίας και 
συνθήκες εργασίας 

1. Στη συγγραφή υποχρεώσεων, η αναθέτουσα αρχή 
μπορεί να ζητήσει από τον προσφέροντα να της ανακοι¬ 
νώσει στην προσφορά του το τίμημα της σύμβασης που 
ενδεχομένως προτίθεται να αναθέσει υπεργολαβικά σε 
τρίτους. Η ανακοίνωση αυτή δεν προδικάζει το θέμα της 
ευθύνης του κύριου εργολήπτη. 

2. Η αναθέτουσα αρχή μπορεί να αναφέρει στη συγ¬ 
γραφή υποχρεώσεων την αρχή ή τις αρχές από τις οποί¬ 
ες οι προσφέροντες μπορούν να λάβουν τις απαραίτητες 
πληροφορίες σχετικά με τις υποχρεώσεις που απορρέ¬ 
ουν από τις διατάξεις της εργατικής νομοθεσίας σχετικά 
με την προστασία καιτις συνθήκες εργασίας που ισχύουν 
στην ελληνική επικράτεια, στηνπεριοχή ή στηντοποθεσία 
όπου πρόκειται να εκτελεστεί το έργο και οι οποίες πρέ¬ 
πει να εφαρμοστούν για τις εργασίες στο εργοτάξιο κατά 
την περίοδο εκτέλεσης της σύμβασης. 

3. Η αναθέτουσα αρχή, που παρέχει τις πληροφορίες 
της παραγράφου 2, ζητεί από τους προσφέροντες ή από 
τους συμμετέχοντες στη διαδικασία του διαγωνισμού να 
αναφέρουν ότι έλαβαν υπόψη, κατά την προετοιμασία της 
προσφοράς τους, τις υποχρεώσεις, οι οποίες προβλέπο- 
νται στις ισχύουσες στον τόπο εκτέλεσης των έργων δια¬ 
τάξεις της εργατικής νομοθεσίας περί προστασίας των 
εργαζομένων και περί των συνθηκών εργασίας. Η διαδι¬ 
κασία αυτή δεν εμποδίζει την εφαρμογή των διατάξεων 
του άρθρου 30 παρ. 5, σχετικά με την επαλήθευση των 
υπερβολικά χαμηλών προσφορών. 

Άρθρο 23 
Κοινοπραξίες 

Κοινοπραξίες εργοληπτών μπορούν να υποβάλλουν 
προσφορές χωρίς να περιβληθούν υποχρεωτικά για το 
σκοπό αυτό ιδιαίτερη νομική μορφή. Η επιλεγείσα κοινο¬ 
πραξία μπορεί να υποχρεωθεί να περιβληθεί ιδιαίτερη νο¬ 
μική μορφή όταν της ανατεθεί το έργο. 

Κριτήρια ποιοτικής επιλογής 
Άρθρο 24 

Περιπτώσεις αποκλεισμού συμμετοχής 

1. Κάθε εργολήπτης μπορεί να αποκλειστεί από τη συμ¬ 
μετοχή του στη δημοπρασία, όταν: 

α. Ευρίσκεται υπό πτώχευση, εκκαθάριση, παύση εργα¬ 
σιών, αναγκαστική διαχείριση ή πτωχευτικό συμβιβασμό 
ή σε οποιαδήποτε ανάλογη κατάσταση που προκύπτει 
από μια παρόμοια διαδικασία η οποία προβλέπεται από 
τις νομοθεσίες των κρατών - μελών. 

β. Κινήθηκε εναντίον του διαδικασία κήρυξης πτώχευ¬ 
σης, εντολής εκκαθάρισης, αναγκαστικής διαχείρισης ή 
πτωχευτικού συμβιβασμού ή οποιαδήποτε παρόμοια δια¬ 
δικασία η οποία προβλέπεται από τις νομοθεσίες των κρα¬ 
τών - μελών. 

γ. Καταδικάστηκε για αδίκημα που αφορά στην επαγγελ¬ 
ματική του συμπεριφορά με βάση τελεσίδικη απόφαση. 

δ .Έχει διαπράξει βαρύ επαγγελματικό παράπτωμα, 
που μπορεί αποδεδειγμένα να διαπιστωθεί με οποιοδή- 
ποτε μέσο από τις αναθέτουσες αρχές. 

ε. Δεν έχει εκπληρώσειτις υποχρεώσεις του, όσον αφο¬ 
ρά στην καταβολή των εισφορών κοινωνικής ασφάλισης, 
σύμφωνα με την ισχύουσα ελληνική νομοθεσία ή με τη νο¬ 
μοθεσία της χώρας όπου είναι εγκατεστημένος. 

στ. Δεν έχει εκπληρώσει τις υποχρεώσεις του τις σχετι¬ 
κές με την πληρωμή των φόρων σύμφωνα με την ισχύου- 
σα ελληνική νομοθεσία ή με τη νομοθεσία της χώρας 
όπου είναι εγκατεστημένος. 

ζ. Είναι ένοχος για σοβαρές ψευδείς δηλώσεις κατά την 
παροχή των πληροφοριών που απαιτούνται κατ’εφαρμο- 
γή των άρθρων 24 μέχρι 29 του παρόντος. 

2. Όταν η αναθέτουσα αρχή ζητά από τον εργολήπτη να 
αποδείξει ότι δεν εμπίπτει στις περιπτώσεις που αναφέ- 
ρονται στα στοιχεία α, β, γ, ε και στ της προηγούμενης πα¬ 
ραγράφου, δέχεται ως επαρκή απόδειξη : 

α. για τα αναφερόμενα στα στοιχεία (α), (β) και (γ), από¬ 
σπασμα ποινικού μητρώου ή ελλείψει αυτού ισότιμο έγ¬ 
γραφο το οποίο εκδίδεται από δικαστική ή διοικητική αρ- 
χή της χώρας καταγωγής ή της χώρας προέλευσης και 
από το οποίο εμφαίνεται ότι πληρούνται οι απαιτήσεις αυ¬ 
τές και 

β. για τα αναφερόμενα στα στοιχεία (ε) και (στ), πιστο¬ 
ποιητικό εκδιδόμενο από την αρμόδια αρχή του ελληνικού 
κράτους ή και του κράτους όπου είναι εγκατεστημένος. 

3. Αν σε κάποιο κράτος - μέλος δεν εκδίδονται τα ανω¬ 
τέρω έγγραφα ή πιστοποιητικά, αυτά μπορούν να αντικα- 
τασταθούν με ένορκη βεβαίωση και όπου δεν προβλέπε- 
ται ένορκη βεβαίωση, μπορούν να αντικατασταθούν από 
επίσημη βεβαίωση, που γίνεται από τον ενδιαφερόμενο 
ενώπιον δικαστικής αρχής ή διοικητικής αρχής, συμβο¬ 
λαιογράφου ή του αρμόδιου επαγγελματικού οργανι¬ 
σμού της χώρας καταγωγής ή της χώρας προέλευσης. 

4. Με μέριμνα της υπηρεσίας, που ορίζεται με απόφαση 
του Υπουργού ΠΕ.ΧΩ.Δ.Ε., πληροφορείται η Επιτροπή 
των Ευρωπαϊκών Κοινοτήτων καιτα άλλα κράτη - μέλη της 
Ε.Ε. και του ΕΟΧγιατο ποιές αρχές και οργανισμοί έχουν 
αρμοδιότητα για την έκδοση τέτοιων πιστοποιητικών. Η 
ίδια υπηρεσία πληροφορεί και τις ελληνικές αναθέτουσες 
αρχές για το ποιές αντίστοιχα αρχές και οργανισμοί των 
άλλων κρατών - μελών έχουν αρμοδιότητα έκδοσης των 
πιστοποιητικών αυτών. 

Άρθρο 25 

Επαγγελματικά Μητρώα 

Κάθε εργολήπτης που επιθυμεί να συμμετάσχει σε δια¬ 
γωνισμό δημοσίων έργων καλείται να αποδείξει την εγ¬ 
γραφή του στο επαγγελματικό μητρώο υπό τους όρους 
που προβλέπονται στη νομοθεσία της χώρας, όπου είναι 
εγκατεστημένος: 

Κράτη - Μέλη Ε.Ε : 

- στο Βέλγιο, στο «Βθ 9 Ι 51 γθ άυ ΟοπιπίθΓΟΘ» - «Ηαη- 
άβίεΐ'ερίείθΐ'», 

- στη Δανία, στο «ΗαηάθΙδΓθςμδίΓθΙ», «ΑΜίθδθΙδ- 
Ιοόβδί'βιψδίΐ'βΙ» και «ΕιΊινθη/δΓθςιΙδίΓθΙ», 


- στη Γερμανία, στο «ΗαπόθΙεΓθρίείθΓ», και το 
«Η3Π0\Λ/ΘΓΐ<5ΓθΙΙθ», 

- στην Ελλάδα, στο «Μητρώο Εργοληπτικών Επιχειρή¬ 
σεων- ΜΕΕΠ.» του Υπουργείου Περιβάλλοντος, Χωροτα¬ 
ξίας και Δημοσίων Έργων (Υ.ΠΕ.ΧΩ.Δ.Ε.), 

- στην Ισπανία, στο «Βθ^δίΓΟ ΟίίοίαΙ όε ΟοηίΓεΙίδΙαδ άθΙ 
ΜίηίδΙθπο άθ ΙηάυδΙίΊθΟοπίθΐΌίο γΤυηεπιο» 

-στη Γαλλία, στο «ΒθοιβΙγθ άυ οοπίΓηθίΌθ» και το 
«Βέρθΐΐοίΐ'θ άθ5 πίθΙίθΓδ», 

- στην Ιταλία, στο «ΒθςιίεΙίΌ άθΙΐ3 ΟβπίθΓβ άί οοπιπίθΓαίο, 
ίηάυεΙΠΒ, 39ΐΊθθΙΙυι·3 θ θάραπαίο», 

- στο Λουξεμβούργο, στο «ΒβρίεΐΓθ 3υχ ίίιτηθδ», και το 
«ΒόΙθ άθ 13 ΟόαπιόΓθ άθδ πιβίίθΓδ», 

- στις Κάτω Χώρες, στο «ΗΒηάθΙδί'θ^εΙθί'» 

- στην Πορτογαλία, στη «ΟοπίΓπίδάο άθ ΑΙν3Γ3δ άθ Επι- 
ΡΓΘ535 άθ 00Γ33 Ρύ0Νθ33 θ Ρ3Γίίθυΐ3ΓΘ3 (ΩΑΕΟΡΡ)», 

- στο Ηνωμένο Βασίλειο και στην Ιρλανδία, ο εργολή¬ 
πτης μπορεί να κληθεί να υποβάλει πιστοποιητικό απο το 
«ΒθρίδίΓθΓ οΐ Ωοπιραπίθδ» ή το «ΒθρίδίΓθΓ οΐ ΡπθπάΙγ 3οα- 
θΐίθδ» ή, διαφορετικά βεβαίωση η οποία να διευκρινίζει ότι 
ο ενδιαφερόμενος δήλωσε ενόρκως ότι ασκεί το εν λόγω 
επάγγελμα στη χώρα όπου είναι εγκατεστημένος, σε συ¬ 
γκεκριμένο τόπο και υπό καθορισμένη εμπορική επωνυ¬ 
μία 

- στην Αυστρία, το ΡίΓπιβηόυοΙτ, το <3βννβι±>βι·β9ΐ8ΐβι·, τα 
ΜίΙςΝθάθΓνθΓΖθίοΙιηΙδδθ άθΓ ΕβπάθδΙοΓηπίθΓΠ, 

- στη Σουηδία, το θΚΙίθόοΙαρδ - άαπάθΙδ - θΙΙθγ - ίδΓθπ- 
ίηρδΓθρίδίΓΘΠ, 

- στη Φιλανδία, το ΚευρραΓθΙάδΙθπ / ΗθηάθΙδί^ώΐΓθΙ. 

Κράτη - Μέλη Ε.Ο.Χ.: 

- στην Ισλανδία, το Ρίππ3δΚΓ3, 

- στη Νορβηγία, το ΡοΓθΐα^δΓθρίδΙθΓθΙ. 

Άρθρο 26 

Χρηματοδοτική και οικονομική ικανότητα 

1. Η χρηματοδοτική και οικονομική ικανότητα του εργο¬ 
λήπτη μπορεί κατά γενικό κανόνα να αποδειχτεί με ένα ή 
περισσότερα από τα ακόλουθα δικαιολογητικά: 

α. Κατάλληλες τραπεζικές βεβαιώσεις. 

β. Ισολογισμούς ή αποσπάσματα ισολογισμών της επι¬ 
χείρησης, στις περιπτώσεις που η δημοσίευση των ισολο¬ 
γισμών απαιτείται σύμφωνα με τη νομοθεσία της χώρας 
όπου είναι εγκατεστημένος ο εργολήπτης. 

γ. Υπεύθυνη δήλωση για το συνολικό ύψος του κύκλου 
εργασιών της επιχείρησης και τον κύκλο εργασιών της 
όσον αφορά στην εκτέλεση έργων κατά τη διάρκεια των 
τριών προηγουμένων οικονομικών ετών. 

2. Οι αναθέτουσες αρχές ορίζουν στην προκήρυξη ή 
στην πρόσκληση για υποβολή προσφορών ποιό ή ποιά δι- 
καιολογητικά επέλεξαν καθώς και ποιά άλλα δικαιολογη- 
τικά, εκτός των αναφερομένων στα στοιχεία α, β και γ της 
προηγουμένης παραγράφου πρέπει να προσκομιστούν. 

3. Αν ο εργολήπτης για βάσιμο λόγο δεν είναι σε θέση να 
προσκομίσει τα δικαιολογητικά που ζητούν οι αναθέτου¬ 
σες αρχές, μπορεί να αποδείξει την οικονομική και χρη¬ 
ματοδοτική του ικανότητα, προσκομίζοντας οποιοδήποτε 



4000 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


άλλο σχετικό έγγραφο, το οποίο η αναθέτουσα αρχή κρί¬ 
νει κατάλληλο. 

Άρθρο 27 
Τεχνική ικανότητα 

1. Η απόδειξη των τεχνικών ικανοτήτων του εργολήπτη 
μπορεί να συνάγεται από: 

α. Τους τίτλους σπουδών και επαγγελματικών προσό- 
ντωντου εργολήπτη ή / και των στελεχώντης επιχείρησης 
και ιδίως του ή των υπευθύνων για την εκτέλεση των έρ¬ 
γων. 

β. Τον κατάλογο των εκτελεσθέντων έργων κατά την τε¬ 
λευταία πενταετία, ο οποίος πρέπει να συνοδεύεται από 
πιστοποιητικά καλής εκτέλεσης των σημαντικότερων έρ¬ 
γων. Τα πιστοποιητικά αυτά αναφέρουν την αξία, το χρό¬ 
νο και τον τόπο εκτέλεσης των έργων και προσδιορίζουν 
αν τα έργα εκτελέστηκαν συμφώνα με τους κανόνες της 
τέχνης και ανπερατώθηκαν κανονικά. Αν κριθεί αναγκαίο, 
μπορεί να ζητηθεί η απευθείας διαβίβαση των πιστοποιη¬ 
τικών αυτών στην αναθέτουσα αρχή από την αρμόδια αρ¬ 
χή που τα εξέδωσε. 

γ. Υπεύθυνη δήλωση για τα τεχνικά μέσα, το μηχανικό 
και τεχνικό εξοπλισμό που διαθέτει ο εργολήπτης για την 
εκτέλεση του έργου. 

δ. Υπεύθυνη δήλωση για το μέσο ετήσιο εργατοϋπαλ- 
ληλικό δυναμικό και τον αριθμό των στελεχών της επιχεί¬ 
ρησης κατά την τελευταία τριετία. 

ε. Υπεύθυνη δήλωση για το τεχνικό προσωπικό ή για τις 
τεχνικές υπηρεσίεςπου θα διαθέσει ο εργολήπτης για την 
εκτέλεση του έργου, ανεξάρτητα αν ανήκουν ή όχι στην 
επιχείρηση. 

2. Οι αναθέτουσες αρχές ορίζουν στην προκήρυξη ή 
στην πρόσκληση για υποβολή προσφορών ποιά από τα 
ανωτέρω δικαιολογητικά πρέπει να προσκομιστούν. 

Άρθρο 28 

Συμπληρώσεις-διευκρινίσεις 

Η αναθέτουσα αρχή μπορεί στα όρια των άρθρων 24 μέ¬ 
χρι 27 του παρόντος διατάγματος να καλέσει τον εργολή¬ 
πτη να συμπληρώσει ή να διευκρινίσει τα πιστοποιητικά ή 
τα έγγραφα που υποβλήθηκαν. 

Άρθρο 29 

Εγγραφή στους επίσημους καταλόγους 
αναγνωρισμένων εργοληπτών 

1. Επίσημοι κατάλογοι αναγνωρισμένων εργοληπτών 
των κρατών - μελών της Ε.Ε. ή του ΕΟΧ είναι εκείνοι που 
πληρούντιςπροϋποθέσειςτωνδιατάξεωντου άρθρου 24 
στοιχεία (α) έως (δ) και (ζ) και των άρθρων 25, 26 και 27 
του παρόντος διατάγματος. 

2. Η αναθέτουσα αρχή, σε κάθε περίπτωση σύμβασης 
δημοσίου έργου, ζητά από τους εργολήπτες που είναι εγ¬ 
γεγραμμένοι στους ως ανω επισήμους καταλόγους ανα¬ 
γνωρισμένων εργοληπτών των κρατών - μελών της Ε.Ε ή 
του ΕΟΧ να υποβάλουν πιστοποιητικό εγγραφής εκδιδό- 
μενο από την αρμόδια αρχή. Το πιστοποιητικό αυτό μνη¬ 
μονεύει τα δικαιολογητικά βάσει των οποίων έγινε η εγ¬ 


γραφή στον κατάλογο καθώς και την κατάταξη που προ¬ 
κύπτει από τον κατάλογο αυτό. 

Εταιρείες ή φυσικά πρόσωπα προερχόμενα από τα κρά¬ 
τη - μέλη της Ε.Ε ή του ΕΟΧ στα οποία δεν τηρούνται επί¬ 
σημοι κατάλογοι αναγνωρισμένων εργοληπτών, μπορούν 
να συμμετάσχουν σε διαγωνισμούς για την κατασκευή 
παρόμοιων -ποιοτικά και ποσοτικά- έργων με εκείνα που 
έχουν κατασκευάσει στο κράτος τους ή σε άλλα κράτη- 
μέλη της Ε.Ε. ή του ΕΟΧ, προσκομίζοντας τα δικαιολογη- 
τικά των άρθρων 24 μέχρι 27 του παρόντος, που αποδει- 
κνύουν ότι πληρούν τις ίδιες τυπικές και ουσιαστικές προ¬ 
ϋποθέσεις υπό τις οποίες γίνονται δεκτοί στους 
διαγωνισμούς αυτούς οι εγγεγραμμένοι στο Μητρώο Ερ¬ 
γοληπτικών Επιχειρήσεων (Μ.Ε.ΕΠ.) του άρθρου 16 του 
Ν. 1418/1984. 

3. Η εγγραφή στους επίσημους καταλόγους της παρ. 1 
του παρόντος άρθρου, που πιστοποιείται από τους αρμο¬ 
δίους οργανισμούς, συνιστά για τις αναθέτουσες αρχές 
των άλλων κρατών - μελών, τεκμήριο καταλληλότητας για 
έργα που αντιστοιχούν στην κατάταξη του εργολήπτη αυ¬ 
τού μόνο κατά την έννοια του άρθρου 24 παρ. 1 στοιχεία 
α εως δ και ζ, του άρθρου 25, του άρθρου 26 παρ. 1 στοι¬ 
χεία β και γ και και του άρθρου 27 παρ. 1 στοιχεία β και δ . 

Οι πληροφορίες που μπορούν να συναχθούν από την 
εγγραφή τους στους επισήμους καταλόγους, δεν μπο¬ 
ρούν να τεθούν υπό αμφισβήτηση. Ειδικάγιατην καταβο¬ 
λή των εισφορών κοινωνικής ασφάλισης, μπορεί να ζητη¬ 
θεί σε κάθε περίπτωση σύμβασης δημοσίου έργου πρό¬ 
σθετο πιστοποιητικό από κάθε εγγεγραμμένο στους 
ανωτέρω καταλόγους εργολήπτη. 

4. Στο Μητρώο Εμπειρίας Κατασκευαστών (Μ.Ε.Κ.) και 
στα Μητρώα Εργοληπτικών Επιχειρήσεων (Μ.Ε.ΕΠ.) μπο¬ 
ρούν να εγγραφούν άτομα ή εργοληπτικές επιχειρήσεις 
αντίστοιχα των άλλων κρατών - μελών με τους ίδιους 
όρους που ισχύουν για τους Έλληνες και οπωσδήποτε 
μόνο με τους όρους που προβλέπονται στα άρθρα 24 μέ¬ 
χρι 27 του παρόντος. 

5. Η Υπηρεσία για θέματα Ε.Ο.Κ. της Γενικής Γραμμα¬ 
τείας Δημοσίων Έργων του ΥΠΕΧΩΔΕ γνωστοποιεί στα 
άλλα κράτη - μέλη τη διεύθυνση της αρμόδια υπηρεσίας 
που τηρεί τα Μητρώα της προηγούμενης παραγράφου. 

Κριτήρια για την ανάθεση του έργου 
Άρθρο 30 

Κριτήρια ανάθεσης - εναλλακτικές προσφορές - 
αιτιολόγηση προσφορών 

1. Η ανάθεση του έργου γίνεται βάσει των κριτηρίων 
που προβλέπονται στο παρόν άρθρο και μετά από έλεγχο 
της επάρκειας των εργοληπτών που δεν αποκλείστηκαν 
δυνάμει του άρθρου 24. Ο έλεγχος διεξάγεται από τις 
αναθέτουσες αρχές σύμφωνα με τα κριτήρια οικονομι¬ 
κής, χρηματοδοτικής και τεχνικής ικανότητας που αναφέ- 
ρονται στα άρθρα 26 έως 29 του παρόντος. 

2. Τα κριτήρια βάσει των οποίων οι αναθέτουσες αρχές 
αναθέτουν τα δημόσια έργα είναι τα εξής: 

α) είτε αποκλειστικά η χαμηλότερη τιμή 

β) είτε , αν η ανάθεση γίνεται στην προσφορά που είναι 

η πιο συμφέρουσα οικονομικά, διάφορα κριτήρια ανάλο¬ 
γα με το αντικείμενο της σύμβασης, π.χ., η τιμή, η προθε¬ 
σμία εκτέλεσης, τα έξοδα λειτουργίας, η αποδοτικότητα, 
η τεχνική αξία. Στην περίπτωση αυτή, οι αναθέτουσες αρ¬ 
χές μνημονεύουν στα συμβατικά τεύχη ή στην προκήρυ¬ 
ξη όλα τα κριτήρια που πρόκειται να ληφθούν υπόψη για 
την ανάθεση του έργου και, αν είναι δυνατό, κατά φθίνου- 
σα σειρά σπουδαιότητας. 

3. Όταν η ανάθεση της σύμβασης γίνεται με βάση το 
κριτήριο της πλέον συμφέρουσας από οικονομική άποψη 
προσφοράς, οι αναθέτουσες αρχές μπορούν να λαμβά¬ 
νουν υπόψη και τις εναλλακτικές προσφορές που υπο¬ 
βάλλουν οι προσφέροντες, εφόσον οι προσφορές αυτές 
ανταποκρίνονται στις ελάχιστες απαιτήσεις που έχουν 
καθορίσει οι εν λόγω αναθέτουσες αρχές. 

Στη συγγραφή υποχρεώσεων, οι αναθέτουσες αρχές 
αναφέρουν τις ελάχιστες προϋποθέσεις που πρέπει να 
πληρούν οι εναλλακτικές προσφορές καθώς και τον τρό¬ 
πο υποβολής αυτών των προσφορών. Εάν δεν επιτρέπε¬ 
ται η υποβολή εναλλακτικών προσφορών, πρέπει να το 
αναφέρουν στην προκήρυξη του διαγωνισμού. 

Οι αναθέτουσες αρχές δεν μπορούν να μη δεχθούν την 
υποβολή εναλλακτικής προσφοράς αποκλειστικά και μό¬ 
νο επειδή έχει καταρτισθεί σύμφωνα με τεχνικές προδια¬ 
γραφές που έχουν καθοριστεί με αναφορά σε εθνικά πρό¬ 
τυπα που μεταφέρουν τα αντίστοιχα ευρωπαϊκά ή σε ευ¬ 
ρωπαϊκές τεχνικές εγκρίσεις ή σε κοινές τεχνικές 
προδιαγραφές που ορίζονται στο άρθρο 12 παρ. 2 ή στις 
εθνικές τεχνικές προδιαγραφές, που αναφέρονται στο 
άρθρο 12 παρ. 6 στοιχεία (α) και (β). 

4. Οι διατάξεις της παραγράφου 2 του παρόντος άρ¬ 
θρου δεν έχουν εφαρμογή όταν η ανάθεση των συμβάσε¬ 
ων βασίζεται σε άλλα κριτήρια, στα πλαίσια ρυθμίσεων 
της κείμενης νομοθεσίας που ισχύουν κατά την 14η Ιουνί¬ 
ου 1993 , ημερομηνία έκδοσης της Οδηγίας 93/37 ΕΟΚ 
του Συμβουλίου και σκοπός των οποίων είναι να δίνουντο 
προβάδισμα σε ορισμένους προσφέροντες, υπό τον όρο 
ότι αυτές συμβιβάζονται με τη Συνθήκη ίδρυσης της Ευ¬ 
ρωπαϊκής Οικονομικής Κοινότητας. 

5 Εάν, για μια δεδομένη σύμβαση, οι προσφορές είναι 
υπερβολικά χαμηλές σε σχέση με τις προβλεπόμενες ερ¬ 
γασίες, η αναθέτουσα αρχή πριν απορρίψειτις προσφο¬ 
ρές, ζητά εγγράφως τις διευκρινίσεις που κρίνει σκόπιμες 
για τα στοιχεία της προσφοράς και επαληθεύει τα στοι¬ 
χεία της προσφοράς λαμβάνοντας υπόψη την παρεχόμε¬ 
νη αιτιολόγηση. 

Η αναθέτουσα αρχή μπορεί να λαμβάνει υπόψη την αι¬ 
τιολόγηση σχετικά με την οικονομία που επιτυγχάνεται 
χάρη στη μέθοδο κατασκευής ή τις τεχνικές λύσεις που 
έχουν επιλεγεί ή τις εξαιρετικά ευνοϊκές συνθήκες υπό τις 
οποίες ο προσφέρων εκτελεί τις εργασίες ή την πρωτοτυ¬ 
πία της μελέτης του. 

Εάν τα έγγραφα στοιχεία της σύμβασης προβλέπουν 
την ανάθεσή της στον προσφέροντα τη χαμηλότερη τιμή, 
η αναθέτουσα αρχή οφείλει να γνωστοποιήσει στην Επι¬ 
τροπή των Ευρωπαϊκών Κοινοτήτων την απόρριψη των 
προσφορών τις οποίες θεωρεί υπερβολικά χαμηλές. 


Άρθρο 31 

Γνωστοποίηση εθνικών διατάξεων 

1. Η Γενική Γραμματεία Δημοσίων Έργων του ΥΠΕΧΩ- 
ΔΕ γνωστοποιεί στην Επιτροπή των Ευρωπαϊκών Κοινο¬ 
τήτων τις εθνικές διατάξεις που προβλέπονται στο άρθρο 
30 παρ. 4 καθώς και τον τρόπο εφαρμογής τους. 

2. Η Γενική Γραμματεία Δημοσίων Έργων αποστέλλει 
στην Επιτροπή των Ευρωπαϊκών Κοινοτήτων κάθε χρόνο 
έκθεση σχετικά με την εφαρμογή των εν λόγω διατάξεων. 
Οι εκθέσεις αυτές υποβάλλονται στη Συμβουλευτική Επι¬ 
τροπή για τις δημόσιες συμβάσεις. 

ΚΕΦΑΛΑΙΟ Ε' 

ΤΕΛΙΚΕΣ ΔΙΑΤΑΞΕΙΣ 
Άρθρο 32 

Στατιστικές εκθέσεις 

1. Το Τμήμα Διεθνών Σχέσεων και Θεμάτων Ε.Ο.Κ. της 
Γενικής Γραμματείας Δημοσίων Έργων του 
Υ. ΠΕ.ΧΩ.Δ.Ε., διαβιβάζει στην Επιτροπή των Ευρωπαϊκών 
Κοινοτήτων στατιστική έκθεση σχετικά με τις συμβάσεις 
δημοσίων έργων που συνήψαν οι αναθέτουσες αρχές, το 
αργότερο μέχρι την 31η Οκτωβρίου 1997 για το προη¬ 
γούμενο έτος και στη συνέχεια μέχρι τις 31 Οκτωβρίου 
κάθε έτους. 

2. Το Τμήμα Διεθνών Σχέσεων και Θεμάτων Ε.Ο.Κ. της 
Γενικής Γραμματείας Δημοσίων Έργωντου Υ.ΠΕ.ΧΩ.Δ.Ε. 
συντάσσει την έκθεση της παρ.1 στην οποία διευκρινίζο¬ 
νται τουλάχιστον: 

α) όσον αφορά τις αναθέτουσες αρχές που αναφέρο- 
νταιστο άρθρο 19 Παράρτημα I του π.δ 370/95 (ΑΊ99) και 
το οποίο παρατίθεται στο παρόν διάταγμα ως Παράρτη¬ 
μα V. 

- η συνολική αξία των συ μβάσεων που συνήφθησαν από 
κάθε αναθέτουσα αρχή κάτω του κατωτάτου ορίου. 

-ο αριθμός και η αξία των συμβάσεων που καταρτίστη¬ 
καν από κάθε αναθέτουσα αρχή άνω του κατωτάτου ορί¬ 
ου. Οι συμβάσεις διακρίνονται, εφόσον είναι εφικτό, ανά¬ 
λογα με τη διαδικασία, την κατηγορία έργων και την εθνι¬ 
κότητα της επιχείρησης στην οποία ανατέθηκε η 
σύμβαση, στην περίπτωση δε των διαδικασιών με δια¬ 
πραγμάτευση, ανάλογα με τις περιπτώσεις του άρθρου 8, 
με αναφορά του αριθμού και της αξίας των συμβάσεων 
που ανατέθηκαν σε κάθε κράτος - μέλος και σε τρίτες χώ¬ 
ρες. 

β) όσον αφορά τις λοιπές αναθέτουσες αρχές του πα¬ 
ρόντος 

-ο αριθμός και η αξία των συμβάσεων που καταρτίστη¬ 
καν από κάθε κατηγορία αναθέτουσας αρχής άνω του κα¬ 
τωτάτου ορίου, με διάκριση, εφόσον είναι δυνατόν , ανά¬ 
λογα με τη διαδικασία, την κατηγορία έργων και την εθνι¬ 
κότητα της επιχείρησης στην οποία έχει ανατεθεί η 
σύμβαση , στην περίπτωση δε των διαδικασιών με δια¬ 
πραγμάτευση, ανάλογα με τις περιπτώσεις του άρθρου 8 
του παρόντος, με αναφορά του αριθμού και την αξία των 
συμβάσεων που ανατέθηκαν σε κάθε κράτος μέλος και 
στις τρίτες χώρες. 

γ) όσον αφορά τις αναθέτουσες αρχές του Παραρτή¬ 
ματος V του παρόντος 

-ο αριθμός και η συνολική αξία των συμβάσεωνπου ανα¬ 
τέθηκαν από τις αρχές αυτές δυνάμει των παρεκκλίσεων 
από τη Συμφωνία 

όσον αφορά τις άλλες αναθέτουσες αρχές που υπάγο¬ 
νται στο παρόν διάταγμα 

-η συνολική αξία των συμβάσεωνπου συνήφθηκαναπό 
κάθε κατηγορία αναθέτουσας αρχής δυνάμει των παρεκ¬ 
κλίσεων από τη Συμφωνία. 

δ) οποιδήποτε άλλο στατιστικό στοιχείο που θα ζητηθεί 
από την αρμόδια υπηρεσία της ΓΓΔΕ ,εφόσον απαιτείται 
βάσει της Συμφωνίας. 

Άρθρο 33 

Συμφωνία περί Δημοσίων Συμβάσεων 

Κατά τη σύναψη δημοσίων συμβάσεων οι αναθέτουσες 
αρχές της Χώρας εφαρμόζουν έναντι των λοιπών κρατών 
- μελών της Ε.Ε εξίσου ευνοϊκούς όρους με εκείνους που 
παρέχονται σε τρίτες χώρες κατ'εφαρμογή της Συμφω¬ 
νίας περι'Δημοσίων Συμβάσεωνπου συνήφθη στο πλαίσιο 
των πολυμερών διαπραγματεύσεων του Γύρου της Ου¬ 
ρουγουάης ( απόφαση 94/800/ΕΚ του Συμβουλίου,της 
22ας Δεκεμβρίου 1994 ΕΕ Ι_ 336 της 23.12.94). 

Άρθρο 34 

Εγγυήσεις καλής εκτέλεσης 

Το πρώτο εδάφιο της παραγράφου 6 του άρθρου 27 του 
Π.Δ. 609/1985, αντικαθίσταται ως ακολούθως: 

«Οι εγγυήσεις που προβλέπονται στις προηγούμενες 
παραγράφους, όπως και σε άλλες διατάξεις του Προε¬ 
δρικού αυτού Διατάγματος, παρέχονται με εγγυητικές 
επιστολές του Ταμείου Συντάξεων Μηχανικών Εργολη¬ 
πτών Δημοσίων Έργων ή Τραπεζών που λειτουργούν νό¬ 
μιμα στην Ελλάδα ή οποιοδήποτε άλλο κράτος - μέλος 


της Ευρωπαϊκής Κοινότητας και του ΕΟΧ συνοδευόμενες 
από επίσημη μετάφρασή τους στην Ελληνική». 

Άρθρο 35 

Άσκηση προσφυγών και διαβίβαση στοιχείων για 
ασκηθείσες προσφυγές 

1. Οι προσφυγές ενώπιον δικαστικών ή διοικητικών αρ¬ 
χών κατά αποφάσεων των ανατεθουσών αρχών, διέπο- 
νται από τις διατάξεις του νόμου 2522/1997 «Δικαστική 
προστασία κατά το στάδιο που προηγείται της σύναψης 
συμβάσεως δημοσίων έργων, κρατικών προμηθειών και 
υπηρεσιών», σύμφωνα με την Οδηγία 89 / 665 / ΕΟΚ - Ά 
178 (άρθρο 1 του Ν. 2522 /1997). 

2. Η Γ ενική Γ ραμματεία Δημοσίων Έργων διαβιβάζει κά¬ 
θε χρόνο στην Επιτροπή Ευρωπαϊκών Κοινοτήτων πριν 
από την 1η Μαρτίου πληροφοριακά στοιχεία σχετικά με 
τις προσφυγές για παράβαση των διατάξεων του παρό¬ 
ντος,που έχουν ασκηθεί κατά το προηγούμενο έτος. 

Οι αναθέτουσες αρχές οφείλουν να διαβιβάζουν στην 
αρμόδια υπηρεσία της προηγούμενης παραγράφου τα 
απαιτούμενα για την ενημέρωση της Επιτροπής Ευρω¬ 
παϊκών Κοινοτήτων (Ε.Κ) στοιχεία τα οποία καθορίζονται 
από την Επιτροπή Ε.Κ. σε συννενόηση με τη Συμβουλευ¬ 
τική Επιτροπή για τις συμβάσεις του δημοσίου και ανα¬ 
κοινώνονται με εγκύκλιο της ανωτέρω αρμόδιας υπηρε¬ 
σίας. 

Άρθρο 36 
Παραρτήματα 

Προσαρτώνται και αποτελούν αναπόσπαστο μέρος του 
παρόντοςτα Παραρτήματα I, II, III, IV και ντα οποία έχουν 
ως ακολούθως: 

ΠΑΡΑΡΤΗΜΑ I 

ΚΑΤΑΛΟΓΟΣ ΤΩΝ ΕΠΑΓΓΕΛΜΑΤΙΚΩΝ ΔΡΑΣΤΗΡΙΟΤΗΤΩΝ 

Κατηγορίες Ομάδες Υποομάδες Δραστηριότητα 

_και εδάφια_ 


50 


500 


501 


501.1 

500.2 

501.1 

501.2 

501.3 

501.4 

501.5 

501.6 

501.7 


502 


502.1 

502.2 

502.3 

502.4 

502.5 

502.6 


502.7 


503 


504 


503.1 

503.2 

503.3 

503.4 

503.5 

503.6 

504.1 

504.2 

504.3 


504.4 

504.5 

504.6 


ΟΙΚΟΔΟΜΕΣ ΚΑΙ ΕΡΓΑ ΠΟΛΙΤΙΚΟΥ ΜΗΧΑΝΙΚΟΥ 
Οικοδομές και έργα πολιτικού μηχανικού (χωρίς εξειδίκευση), 
κατεδαφίσεις 

Ανέγερση οικοδομών και κατασκευή έργων 
Κατεδαφίσεις 

Ανέγερση πολυορόφων κτιρίων (κατοικιών ή άλλων) 

Γενική οικοδομική εργοληπτική επιχείριση 
Εργοληπτική επιχείριση επικαλύψεων στέγης 
Κατασκευή καπνοδόχων και κλιβάνων 
Εργοληπτική επιχείρηση εργασιών στεγάνωσης 
Εργοληπτική επιχείρηση επιχρισμάτων και συντήρησης όψεων 
Εργοληπτική επιχείρηση τοποθέτησης ικριωμάτων 
Εργοληπτική επιχείρηση εξειδικευμένη σε κάποιον άλλον από τους 
τομείς των οικοδομικών εργασιών [συμπεριλαμβάνονται και οι 
χονδροκατασκευές(σκελετού,στέγης κλπ)] 

Έργα πολιτικού μηχανικού: οδοποιία,γεφυροποίία,σιδηροδρομική κλπ. 
Γενική εργοληπτική εταιρεία έργων πολιτικού μηχανικού 
Εργοληπτική επιχείρηση υπαίθριων χωματουργικών έργων 
Εργοληπτική επιχείρηση χερσαίων τεχνικών κατασκευών 
(υπαίθριων ή υπογείων) 

Θαλάσσιες και ποτάμιες τεχνικές κατασκευές 

Κατασκευή αστικών και υπεραστικών οδών (συμπεριλαμβάνεται 

και η κατασκευή αεροδρομίων) 

Εργοληπτικές επιχειρήσεις εξειδικευμένες στον τομέα των 
υδάτων (ύδρευση, άρδευση, αποστράγγιση, αποχέτευση, 
καθαρισμός αποβλήτων) 

Εργοληπτικές επιχειρήσεις εξειδικευμένες σε κάποιον άλλον από τους 
τομείς των έργων πολιτικού μηχανικού. 

Τεχνικές εγκαταστάσεις 

Γ ενική εργοληπτική επιχείρηση τεχνικών εγκαταστάσεων 
Εγκατάσταση τεχνικών δικτύων (παροχή αερίου,νερού και 
εγκατάσταση ειδών υγιεινής) 

Εγκαταστάσεις θέρμανσης και εξαερισμού (εγκαταστάσεις 
κεντρικής θέρμανσης,κλιματισμού,εξαερισμού) 

Θερμομόνωση,ηχομόνωση και μόνωση κατά των κραδασμών 

Μόνωση του ηλεκτρικού ρεύματος 

Εγκατάσταση κεραιών,αλεξικεραύνων,τηλεφώνων κλπ. 

Έργα διευθέτησης και τελειωμάτων 

Έργα γενικής διευθέτησης 

Γύψινες κατασκευές και εσωτερικά επιχρίσματα 

Ξύλινα κουφώματα που πρόκειται κυρίως να τοποθετηθούν μόνιμα 

[συμπεριλαμβάνονται και τα ξύλινα δάπεδα (παρκέ)]. 

Χρωματισμοί και τοποθέτηση υαλοπινάκων,επικόλληση ταπετσαριών 
τοίχου 

Επενδύσεις δαπέδων και τοίχων (τοποθέτηση πλακιδίων ή άλλων 
υλικών ελαφριάς επένδυσης) 

Διάφορα έργα διευθέτησης (διευθέτηση εστιών, θέρμανσης κλπ). 

ΠΑΡΑΡΤΗΜΑ II 

ΥΠΟΔΕΙΓΜΑΤΑ ΠΡΟΚΥΡΗΞΕΩΝ ΚΑΙ ΑΝΑΚΟΙΝΩΣΕΩΝ 
ΓΙΑ ΤΙΣ ΣΥΜΒΑΣΕΙΣ ΕΡΓΩΝ 

Α. ΠΡΟΚΑΤΑΡΚΤΙΚΗ ΕΝΗΜΕΡΩΣΗ 

1. Επωνυμία, ταχυδρομική και τηλεγραφική διεύθυνση, 
αριθμοί τηλεφώνου, τηλετύπου και τηλεμοιοτύπου της 
αναθέτουσας αρχής. 

2. α) Τόπος εκτέλεσης του έργου. 

β) φύση και έκταση των εργασιών και, σε περίπτωση 
που το έργο υποδιαιρείται σε πολλά τμήματα, βασικά χα¬ 
ρακτηριστικά τωντμημάτων αυτών με αναφορά στο έργο. 

γ) Υπολογισμός της ψαλίδας του κόστους των προβλε- 
πόμενων εργασιών, εφόσον είναι διαθέσιμος. 

3. α) Προβλεπόμενη ημερομηνία έναρξης των διαδικα¬ 
σιών ανάθεσης της ή των συμβάσεων. 

β) Αν είναι γνωστή, προβλεπόμενη ημερομηνία έναρξης 
των εργασιών. 

γ) Αν είναι γνωστό, χρονοδιάγραμμα εκτέλεσης των ερ¬ 
γασιών. 

4. Αν είναι γνωστοί, όροι χρηματοδότησης του έργου 
και αναθεώρησης των τιμών ή/και παραπομπή στις σχετι¬ 
κές διατάξεις. 

5. Λοιπές πληροφορίες. 

6. Ημερομηνία αποστολής της ανακοίνωσης 

7. Ημερομηνία παραλαβής της ανακοίνωσης από την 
Υπηρεσία Επισήμων Εκδόσεων των Ευρωπαϊκών Κοινο¬ 
τήτων. 

8. Μνεία κατά πόσον η σύμβαση καλύπτεται από τη συμ¬ 
φωνία. 

Β. ΑΝΟΙΚΤΕΣ ΔΙΑΔΙΚΑΣΙΕΣ 

1. Επωνυμία, ταχυδρομική και τηλεγραφική διεύθυνση, 
αριθμοί τηλεφώνου, τηλέτυπου και τηλεμοιότυπου της 
αναθέτουσας αρχής. 

2. α) Επιλέγεις τρόπος ανάθεσης της σύμβασης 

β) Είδος της σύμβασης η οποία αποτελείτο αντικείμενο 
της πρόσκλησης υποβολής προσφορών. 

3. α) Τόπος εκτέλεσης των εργασιών 

β) Φύση και έκταση των εργασιών, γενικά χαρακτηρι¬ 
στικά του έργου. Μνεία οποιωνδήποτε δικαιωμάτων προ- 
αιρέσεως για ανάθεση συμπληρωματικών εργασιών και, 
εάν είναι γνωστό, προσωρινό χρονοδιάγραμμα κατά το 
οποίο μπορούν να ασκηθούν τα εν λόγω δικαιώματα. 

γ) Εφόσον το έργο ή η σύμβαση χωρίζεται σε πολλά 
τμήματα, αναφοράτωντμημάτων κατάτάξη μεγέθους και 
της δυνατότητας υποβολής προσφοράς για ένα ή περισ¬ 
σότερα ή και για όλα τα τμήματα. 

δ) Στοιχεία σχετικά με το αντικείμενο του έργου ή της 
σύμβασης ή ει δυνατόν, προθεσμία που αυτή περιλαμβά¬ 
νει και τη σύνταξη μελετών. 

4. Προθεσμία ολοκλήρωσης των εργασιών ή διάρκεια 
της σύμβασης ή ει δυνατόν προθεσμία έναρξης των ερ¬ 
γασιών. 

5. α) Ονομασία και διεύθυνση της υπηρεσία από την 
οποία μπορεί να ζητηθεί η συγγραφή υποχρεώσεων και 
τα συμπληρωματικά τεύχη της σύμβασης. 


β) Ενδεχομένως , αναφορά του ύψους και του τρόπου 
καταβολής του ποσού που απαιτείται ως αντίτιμο των πα¬ 
ραπάνω εγγράφων. 

6. α) Ημερομηνία λήξης της προθεσμίας παραλαβής 
των προσφορών. 

β) Διεύθυνση όπου πρέπει να διαβιβασθούν οι προσφο¬ 
ρές. 

γ) Γλώσσα ή γλώσσες στις οποίες πρέπει να συντα¬ 
χθούν οι προσφορές. 

7. α) Ενδεχομένως πρόσωπα που επιτρέπεται να παρα- 
στούν στην αποσφράγιση των προσφορών. 

β) Ημερομηνία, ώρα και τόπος αποσφράγισης των προ¬ 
σφορών. 

8. Ενδεχομένως απαιτούμενες εγγυήσεις. 

9. Βασικοίτρόποιχρηματοδότησης και πληρωμών ή/και 
αναφορά των σχετικών διατάξεων. 

10. Ενδεχομένως νομική μορφή την οποία θα πρέπει να 
περιβληθεί μια κοινοπραξία εργοληπτών, εφόσον της 
ανατεθεί το έργο. 

11. Πληροφορίες σχετικά με την κατάσταση του εργο¬ 
λήπτη και όροι οικονομικού και τεχνικού χαρακτήρα που 
θα πρέπει να πληροί κατ’ ελάχιστον ο ανάδοχος. 

12. Χρονικό διάστημα κατά το οποίο ο προσφέρων δε¬ 
σμεύεται από την προσφορά του. 

13. Κριτήρια βάσει των οποίων θα γίνει η ανάθεση της 
σύμβασης. Τα κριτήρια πέραν από εκείνο της χαμηλότε¬ 
ρης τιμής, αναφέρονται εφόσον δεν περιλαμβάνονται 
στα συμβατικά τεύχη. 

14. Ενδεχομένως, απαγόρευση των εναλλακτικών προ¬ 
σφορών. 

15. Λοιπές πληροφορίες. 

16. Ημερομηνία δημοσίευσης στην Επίσημη Εφημερίδα 
των Ευρωπαϊκών Κοινοτήτων της προκαταρκτικής ενημε¬ 
ρωτικής ανακοίνωσης ή επισήμανση της μη δημοσίευσής 
της. 

17. Ημερομηνία αποστολής της προκήρυξης. 

18. Ημερομηνία παραλαβής της προκήρυξης από την 
Υπηρεσία Επισήμων Εκδόσεων των Ευρωπαϊκών Κοινο¬ 
τήτων. 

19. Μνεία κατά πόσον η σύμβαση καλύπτεται από τη 
συμφωνία. 

Γ. ΚΛΕΙΣΤΕΣ ΔΙΑΔΙΚΑΣΙΕΣ 

1. Επωνυμία, ταχυδρομική και τηλεγραφική διεύθυνση , 
αριθμοί τηλεφώνου, τηλετύπου και τηλεομοιοτύπου της 
αναθέτουσας αρχής. 

2. α) Επιλέγεις τρόπος ανάθεσης της σύμβασης. 

β) Ενδεχομένως αιτιολόγηση της προσφυγής στην τα¬ 
χεία διαδικασία. 

γ) Είδος της σύμβασης, η οποία αποτελεί το αντικείμε¬ 
νο της πρόσκλησης για υποβολή προσφορών. 

3. α) Τόπος εκτέλεσης των εργασιών. 

β) Φύση και έκταση των εργασιών, γενικά χαρακτηρι¬ 
στικά του έργου, μνεία οποιωνδήποτε δικαιωμάτων προ- 
εραίσεως για ανάθεση συμπληρωματικών εργασιών και, 
εάν είναι γνωστό , προσωρινό χρονοδιάγραμμα κατά το 
οποίο μπορούν να ασκηθούν τα εν λόγω δικαιώματα. 

γ) Εφόσον το έργο ή η σύμβαση χωρίζεται σε πολλά 

τμήματα, αναφοράτωντμημάτων κατά τάξη μεγέθους και 
της δυνατότητας υποβολής προσφοράς για ένα, περισ¬ 
σότερα ή και για όλα τα τμήματα. 

δ) Στοιχεία σχετικά με το αντικείκενο του έργου ή της 
σύμβασης στην περίπτωση που αυτή περιλαμβάνει και τη 
σύνταξη μελετών. 

4. Προθεσμία ολοκλήρωσης των εργασιών ή διάρκεια 
της σύμβασης και ει δυνατόν, προθεσμία έναρξης των ερ¬ 
γασιών. 

5. Ενδεχομένως , νομική μορφή την οποία θα πρέπει να 
περιβληθεί μια κοινοπραξία εργοληπτών, εφόσον της 
ανατεθεί το έργο. 

6. α) Ημερομηνία λήξης της προθεσμίας παραλαβής 
των αιτήσεων συμμετοχής. 

β) Διεύθυνση στην οποία πρέπει να διαβιβαστούν οι αι¬ 
τήσεις. 

γ) Γλώσσα ή γλώσσες στις οποίες πρέπει να συντα¬ 
χθούν οι αιτήσεις. 

7. Η μερομηνία λήξης της προθεσμίας για την αποστολή 
των προσκλήσεων υποβολής των προσφορών. 

8. Ενδεχομένως απαιτούμενες εγγυήσεις. 

9. Βασικοίτρόποι χρηματοδότησης και πληρωμών ή/και 
αναφορά των σχετικών διατάξεων. 

10. Λοιπές πληροφορίες σχετικά με την κατάσταση του 
κάθε εργολήπτη , καθώς και όροι οικονομικού και τεχνι¬ 
κού χαρακτήρα που θα πρέπει να πληροί κατ’ ελάχιστον ο 
ανάδοχος. 

11. Κριτήρια βάσει των οποίων θα γίνει η ανάθεση του 
έργου, εφόσον δεν περιέχονται στην πρόσκληση υποβο¬ 
λής των προσφορών. 

12. Ενδεχομένως απαγόρευση υποβολής εναλλακτικών 
προσφορών. 

13. Λοιπές πληροφορίες. 

14. Ημερομηνία δημοσίευσης στην Επίσημη Εφημερίδα 
των Ευρωπαϊκών Κοινοτήτων της προκαταρκτικής ενημε¬ 
ρωτικής ανακοίνωσης ή επισήμανση της μη δημοσίευσής 
της. 

15. Ημερομηνία αποστολής της προκήρυξης. 

16. Ημερομηνία παραλαβής της προκήρυξης από την 
Υπηρεσία Επισήμων Εκδόσεων των Ευρωπαϊκών Κοινο¬ 
τήτων. 

17. Μνεία κατά πόσον η σύμβαση καλύπτεται από τη 
συμφωνία. 

Δ. ΔΙΑΔΙΚΑΣΙΕΣ ΜΕ ΔΙΑΠΡΑΓΜΑΤΕΥΣΗ 

1. Επωνυμία, ταχυδρομική και τηλεγραφική διεύθυνση, 
αριθμοί τηλεφώνου τηλετύπου και τηλεομοιότυπου της 
αναθέτουσας αρχής. 

2. α) Επιλέγεις τρόπος ανάθεσης της σύμβασης. 

β) Ενδεχομένως, αιτιολόγηση της προσφυγής στην τα¬ 
χεία διαδικασία. 

γ) Είδος της σύμβασης η οποία αποτελείτο αντικείμενο 
την\ς πρόσκλησης για υποβολή προσφορών. 

3. α) Τόπος εκτέλεσης των εργασιών. 

β) Φύση και έκταση των εργασιών , γενικά χαρακτηρι¬ 
στικά του έργου. Μνεία οποιωνδήποτε δικαιωμάτων προ- 


αιρέσεως για ανάθεση συμπληρωματικών εργασιών και 
εάν είναι γνωστό, προσωρινό χρονοδιάγραμμα κατά το 
οποίο μπορούν να ασκηθούν τα εν λόγω δικαιώματα. 

γ) Εφόσον το έργο ή η σύμβαση χωρίζεται σε πολλά 
τμήματα , αναφορά των τμημάτων κατά τάξη μεγέθους 
και της δυνατότητας υποβολής προσφοράς για ένα, ή πε¬ 
ρισσότερα ή και για όλα τα τμήματα. 

δ) Στοιχεία σχετικά με το αντικείμενο του έργου ή της 
σύμβασης , στην περίπτωση που αυτή περιλαμβάνει και 
τη σύνταξη μελετών. 

4. Προθεσμία ολοκλήρωσης των εργασιών ή διάρκεια 
της σύμβασης και ει δυνατόν προθεσμία έναρξης των ερ¬ 
γασιών. 

5. Ενδεχομένως , νομική μορφή την οποία θα πρέπει να 
περιβληθεί μια κοινοπραξία εργοληπτών, εφόσον της 
ανατεθεί το έργο. 

6. α) Ημερομηνία λήξης της προθεσμίας παραλαβής 
των αιτήσεων συμμετοχής. 

β) Διεύθυνση στην οποία πρέπει να διαβιβαστούν οι αι¬ 
τήσεις. 

γ) Γλώσσα ή γλώσσες στις οποίες πρέπει να συντα¬ 
χθούν οι αιτήσεις. 

7. Ενδεχομένως απαιτούμενες εγγυήσεις. 

8. Βασικοί τρόποι χρηματοδότησης και πληρωμών ή / 
και αναφορά των σχετικών διατάξεων. 

9. Λοιπές πληροφορίες σχετρικά με την κατάσταση του 
κάθε εργολήπτη, καθώς και στοιχεία και διατυπώσεις που 
είναι απαραίτητες για την αξιολόγηση των όρων οικονο¬ 
μικού και τεχνικού χαρακτήρα που θα πρέπει να πληροί 
κατ’ ελάχιστον ο ανάδοχος. 

10. Ενδεχομένως , απαγόρευση υποβολής εναλλακτι¬ 
κών προσφορών. 

11. Ενδεχομένως επωνυμία και διεύθυνση των προμη¬ 
θευτών που έχουν ήδη επιλεγεί από την αναθέτουσα αρ¬ 
χή· 

12. Ενδεχομένως ημερομηνία προηγούμενων δημοσι¬ 
εύσεων στην Επίσημη Εφημερίδα των Ευρωπαϊκών Κοι¬ 
νοτήτων. 

13. Λοιπές πληροφορίες. 

14. Ημερομηνία δημοσίευσης στην Επίσημη Εφημερίδα 
των Ευρωπαϊκών Κοινοτήτωντης προκαταρκτικής ενημε¬ 
ρωτικής ανακοίνωσης. 

15. Ημερομηνία αποστολής της προκήρυξης. 

16. Ημερομηνία παραλαβής της προκήρυξης από την 
υπηρεσία Επισήμων Εκδόσεων των Ευρωπαϊκών Κοινο¬ 
τήτων. 

17. Ενδεχομένως ημερομηνία προηγούμενων δημοσι¬ 
εύσεων της ανακοίνωσης στην Επίσημη Εφημερίδα των 
Ευρωπαϊκών Κοινοτήτων. 

18. Μνεία κατά πόσον η σύμβαση καλύπτεται από τη 
συμφωνία. 

Ε. ΑΝΑΚΟΙΝΩΣΗ ΑΝΑΘΕΣΗΣ ΣΥΜΒΑΣΕΩΝ 

1. Επωνυμία και διεύθυνση της αναθέτουσας αρχής. 

2. Επιλεγείσα διαδικασία ανάθεσης της σύμβασης. 

3. Ημερομηνία ανάθεσης της σύμβασης. 

4. Κριτήρια για την ανάθεση του έργου. 

5. Αριθμός των παραληφθείσων προσφορών. 

6. Επωνυμία και διεύθυνση του αναδόχου (ή των αναδο¬ 
χών) του έργου. 

7. Φύση και έκταση/ποσότητα των εργασιών, γενικά χα¬ 
ρακτηριστικά του έργου μετά την ολοκλήρωση του. 

8. Τιμή ή κλίμακα τιμών (ελάχιστη / μέγιστη). 

9. Αξία της (των) ανατεθείσας (-ών) σύμβασης (-εων) ή 
η υψηλότερη και χαμηλότερη προσφορά που λήφθηκαν 
υπόψη κατά την ανάθεση της σύμβασης. 

10. Ενδεχομένως, αξία και μέρος της σύ μβασης που εν¬ 
δέχεται να ανατεθεί υπεργολαβικά σε τρίτους. 

11. Λοιπές πληροφορίες. 

12. Ημερομηνία δημοσίευσης της προκήρυξης του δια¬ 
γωνισμού στην Επίσημη Εφημερίδα των Ευρωπαϊκών Κοι¬ 
νοτήτων. 

13. Ημερομηνία αποστολής της παρούσης ανακοίνω¬ 
σης. 

14. Ημερομηνία παραλαβής της ανακοίνωσης από την 
Υπηρεσία Επισήμων Εκδόσεων των Ευρωπαϊκών Κοινο¬ 
τήτων. 

ΠΑΡΑΡΤΗΜΑ III 

ΥΠΟΔΕΙΓΜΑ ΠΡΟΚΗΡΥΞΗΣ ΠΑΡΑΧΩΡΗΣΕΩΣ 
ΔΗΜΟΣΙΩΝ ΕΡΓΩΝ 

1. Επωνυμία, διεύθυνση, αριθμοί τηλεφώνου,τηλεγρά¬ 
φου,τηλετύπου και τηλεομοιοτυπίας της αναθέτουσας 
αρχής. 

2. α) Τόπος εκτέλεσης των εργασιών. 

β) Αντικείμενο της παραχώρησης, φύσης και έκταση ερ¬ 
γασιών 

3. α) Ημερομηνία λήξης της προθεσμίας υποβολήςτων 
υποψηφιοτήτων 

β) Διεύθυνση στην οποία πρέπει να διαβιβαστούν οι 
υποψηφιότητες. 

γ) Γλώσσα ή γλώσσες στις οποίες πρέπει να συντα¬ 
χθούν οι υποψηφιότητες. 

4. Προσωπική κατάσταση και όροι τεχνικού και οικονο¬ 
μικού χαρακτήρα που πρέπει να πληρούν οι υποψήφιοι. 

5. Κριτήρια βάσει των οποίων θα ανατεθεί το έργο. 

6. Ενδεχομένως, ελάχιστο ποσοστό των εργασιών που 
θα ανατεθούν σε τρίτους. 

7. Λοιπές πληροφορίες. 

8. Ημερομηνία αποστολής της προκήρυξης. 

9. Ημερομηνία παραλαβής της προκήρυξης από την 
Υπηρεσία Επίσημων Εκδόσεων των Ευρωπαϊκών Κοινο¬ 
τήτων. 

ΠΑΡΑΡΤΗΜΑ IV 

ΥΠΟΔΕΙΓΜΑ ΠΡΟΚΗΡΥΞΗΣ ΔΗΜΟΠΡΑΤΗΣΗΣ 
ΕΡΓΩΝ ΕΚ ΜΕΡΟΥΣ ΑΝΑΔΟΧΟΥ ΣΥΜΒΑΣΗΣ 

ΠΑΡΑΧΩΡΗΣΗΣ 

1. α) Τόπος εκτέλεσης των εργασιών. 


β) Φύση και έκταση των εργασιών,γενικά χαρακτηριστι¬ 
κά του έργου. 

2. Ενδεχομένως,ταχθείσα προθεσμία εκτέλεσης των 
εργασιών. 

3. Επωνυμία και διεύθυνση του οργανισμού από τον 
οποίο μπορούν να ζητηθούν οι συγγραφές υποχρεώσεων 
και συμπληρωματικά τεύχη της σύμβασης. 

4. α) Ημερομηνία λήξης της προθεσμίας παραλαβής 
των αιτήσεων συμμετοχής ή/και παραλαβής των προ¬ 
σφορών. 

β) Διεύθυνση στην οποία πρέπει να συνταχθούν οι αιτή¬ 
σεις. 

γ) Γλώσσα ή γλώσσες στις οποίες πρέπει να συντα¬ 
χθούν οι αιτήσεις. 

5. Ενδεχομένως,απαιτούμενες εγγυήσεις. 

6. Όροι οικονομικού και τεχνικού χαρακτήρα που θα 
πρέπει να πληροί ο εργολήπτης. 

7. Κριτήρια βάσει των οποίων θα ανατεθεί το έργο. 

8. Λοιπές πληροφορίες. 

9. Ημερομηνία αποστολής της προκήρυξης. 

10. Ημερομηνία παραλαβής της προκήρυξης από την 
Υπηρεσία Επισήμων Εκδόσεων των Ευρωπαϊκών Κοινο¬ 
τήτων. 

ΠΑΡΑΡΤΗΜΑ V 

(Παράρτημα I του άρθρου 19του Π.Δ.370/95) 
«ΠΑΡΑΡΤΗΜΑ I 

ΚΑΤΑΛΟΓΟΣ ΤΩΝ ΕΛΛΗΝΙΚΩΝ ΑΝΑΘΕΤΟΥΣΩΝ 

ΑΡΧΩΝ ΠΟΥ ΥΠΟΚΕΙΝΤΑΙ ΣΤΗ ΣΥΜΦΩΝΙΑ ΟΑΤΤ 
ΣΧΕΤΙΚΑ ΜΕ ΤΙΣ ΣΥΜΒΑΣΕΙΣ ΚΡΑΤΙΚΩΝ ΠΡΟΜΗΘΕΙΩΝ 

1. Υπουργείο Εθνικής Οικονομίας. 

2. Υπουργείο Εθνικής Παιδείας & Θρησκευμάτων 

3. Υπουργείο Εμπορίου 

4. Υπουργείο Βιομηχανίας-Ενέργειας-Τεχνολογίας 

5. Υπουργείο Εμπορικής Ναυτιλίας 

6. Υπουργείο Προεδρίας της Κυβέρνησης 

7. Υπουργείο Αιγαίου 

8. Υπουργείο Εσωτερικών 

9. Υπουργείο Δικαιοσύνης 

10. Υπουργείο Εξωτερικών 

11. Υπουργείο Εργασίας 

12. Υπουργείο Πολιτισμού και Επιστημών 

13. Υπουργείο Περιβάλλοντος Χωροταξίας και Δημο¬ 
σίων Έργων 

14. Υπουργείο Οικονομικών 

15. Υπουργείο Μεταφορών και Επικοινωνιών 

16. Υπουργείο Υγείας,Πρόνοιας & Κοινωνικών Ασφαλί¬ 
σεων 

17. Υπουργείο Μακεδονίας-Θράκης 

18. Υπουργείο Γεωργίας 

19. Γενικό Επιτελείο Στρατού (1) 

20. Γενικό Επιτελείο Ναυτικού (1) 

21. Γενικό Επιτελείο Αεροπορίας (1) 

22. Γενική Γραμματεία Τύπου και Πληροφοριών 

23. Γ ενική Γ ραμματεία Νέας Γ ενιάς 

24. Γ ενικό Χημείο του Κράτους 

25. Γ ενική Γ ραμματεία Λαϊκής Επιμόρφωσης 

26. Γ ενική Γ ραμματεία Ισότητας των Δύο Φύλων 

27. Γ ενική Γ ραμματεία Κοινωνικών Ασφαλίσεων 

28. Γενική Γραμματεία Απόδημου Ελληνισμού 

29. Γενική Γραμματεία Βιομηχανίας 

30. Γ ενική Γ ραμματεία Έρευνας και Τεχνολογίας 

31. Γ ενική Γ ραμματεία Αθλητισμού 

32. Γ ενική Γ ραμματεία Δημοσίων Έργων 

33. Εθνική Στατιστική Υπηρεσία 

34. Εθνικός Οργανισμός Πρόνοιας 

35. Οργανισμός Εργατικής Εστίας 

36. Εθνικό Τυπογραφείο 

37. Ελληνική Επιτροπή Ατομικής Ενέργειας 

38. Ταμείο Εθνικής Οδοποιίας 

39. Εθνικό και Καποδιστριακό Πανεπιστήμιο Αθηνών 

40. Πανεπιστήμιο Αιγαίου 

41. Αριστοτέλειο Πανεπιστήμιο Θεσσαλονίκης 

42. Δημοκρίτειο Πανεπιστήμιο Θράκης 

43. Πανεπιστήμιο Ιωαννίνων 

44. Πανεπιστήμιο Πατρών 

45. Πολυτεχνείο Κρήτης 

46. Σιβιτανίδειος Σχολή 

47. Πανεπιστήμιο Μακεδονίας (Οικονομικές & Κοιν/κές 
Επιστήμες) 

48. Αιγινήτειο Νοσοκομείο 


49. Αρεταίειο Νοσοκομείο 

50. Εθνικό Κέντρο Δημόσιας Διοίκησης 

51. Ελληνικά Ταχυδρομεία 

52. Οργανισμός Διαχείρισης Δημόσιου Υλικού 

53. Οργανισμός Γεωργικών Ασφαλίσεων 

54. Οργανισμός Σχολικών Κτιρίων» 

(1) Υλικό για μη στρατιωτικούς σκοπούς που περιλαμβάνεται στο Πα¬ 
ράρτημα II. 

Άρθρο 37 

Εφαρμογή ισχυουσών διατάξεων 

1. Οι διατάξεις του Ν. 1418/1984 όπως ισχύει και των κα¬ 
νονιστικών πράξεων που έχουν εκδοθεί σε εκτέλεσή του, 
σχετικών με το αντικείμενο του παρόντος διατάγματος, 
εξακολουθούν να ισχύουν εφόσον δεν αντίκεινται στις 
διατάξεις του παρόντος διατάγματος. 

2. Από την έναρξη της ισχύος του παρόντος τα Π.Δ. 
23/1993 (Ά 8) και 85/1994 (Α' 52) καταργούνται. 

Άρθρο 38 
Έναρξη ισχύος 

Η ισχύς του παρόντος αρχίζει από τη δημοσίευση στην 
Εφημερίδα της Κυβέρνησεως. 

Η δημοσίευση και εκτέλεση του παρόντος διατάγματος 
ανατίθεται στον Υπουργό Περιβάλλοντος,Χωροταξίας 
και Δημοσίων Έργων. 

Αθήνα, 11 Δεκεμβρίου 2000 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΠΕΡΙΒΑΛΛΟΝΤΟΣ,ΧΩΡΟΤΑΞΙΑΣ 
ΕΘΝΙΚΗΣ ΟΙΚΟΝΟΜΙΑΣ ΚΑΙ ΔΗΜΟΣΙΩΝ Ε ΡΓΩΝ 

Γ. ΠΑΠΑΝΤΩΝΙΟΥ Κ. ΛΑΛΙΩΤΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙ.ΕΧ 22321 1 ΥΡΕΤ ΘΡ * ΡΑΧ 52 34 312 
ΗΛΕΚΤΡΟΝΙΚΗ ΔΙΕΥΘΥΝΣΗ: Ηΐΐρ: νννννν.θΐ.ςτ 
Θ-ΓΏ3ΙΙ: \Λ/θβΓΠ35ίθΓ @ Θ1.0Γ 


ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 


ΠΕΡΙΦΕΡΕΙΑΚΑ ΓΡΑΦΕΙΑ 


Σολωμού 51 

ΠΩΛΗΣΗΣ Φ.Ε.Κ. 

Πληροφορίες δημοσιευμάτων Α.Ε. - Ε.Π.Ε. 

5225 761 - 5230 841 

ΘΕΣΣΑΛΟΝΙΚΗ - Βασ. Όλγας 227 - Τ.Κ. 54100 

(031)423 956 

Πληροφορίες δημοσιευμάτων λοιπών Φ.Ε.Κ. 

5225 713 - 5249 547 

ΠΕΙΡΑΙΑΣ -Νικήτα 6-8 Τ.Κ. 185 31 

4135 228 

Πώληση Φ.Ε.Κ. 

5239 762 

ΠΑΤΡΑ - Κορίνθου 327 - Τ.Κ. 262 23 

(061) 6381 100 

Φωτοαντίγραφα παλαιών Φ.Ε.Κ. 

5248 141 



Βιβλιοθήκη παλαιών Φ.Ε.Κ. 

5248 188 

ΙΩΑΝΝΙΝΑ - Διοικητήριο Τ.Κ. 450 44 

(0651) 87215 

Οδηγίες για δημοσιεύματα Α.Ε. - Ε.Π.Ε. 

5248 785 

ΚΟΜΟΤΗΝΗ - Δημοκρατίας 1 Τ.Κ. 691 00 

(0531) 22 858 

Εγγραφή Συνδρομητών Φ.Ε.Κ. και 


ΛΑΡΙΣΑ - Διοικητήριο Τ.Κ. 411 10 

(041) 597449 

αποστολή Φ.Ε.Κ. 

5248 320 

ΚΕΡΚΥΡΑ -Σαμαρά 13 Τ.Κ. 491 00 

(0661) 89 127/89 120 



ΗΡΑΚΛΕΙΟ - Πλ. Ελευθερίας 1, Τ.Κ. 711 10 
ΛΕΣΒΟΣ - Πλ. Κωνσταντινουπόλεως 

(081) 396 223 



Τ.Κ. 811 00 Μυτιλήνη 

(0251) 46 888/47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 

• Για τα ΦΕΚ από 1 μέχρι 8 σελίδες 200 δρχ. 

• Για τα ΦΕΚ από 8 σελίδες και πάνω η τιμή πώλησης κάθε φύλλου (δσέλιδου ή μέρους αυτού) προσαυξάνεται κατά 100 δρχ. ανά 
βσέλιδο ή μέρος αυτού. 

• ΓιαταΦΕΚτου Τεύχους Προκηρύξεων Α.Σ.Ε.Π. ανεξαρτήτως αριθμού σελίδων δρχ. 100. (Σε περίπτωση Πανελλήνιου Διαγω¬ 
νισμού η τιμή θα προσαυξάνεται κατά δρχ. 100 ανά δσέλιδο ή μέρος αυτού). 


ΕΤΗΣΙΕΣ ΣΥΝΔΡΟΜΕΣ Φ.Ε.Κ 

■ 



Τεύχος 

Κ.Α.Ε. Προύπολογισμού 

Κ.Α.Ε. εσόδου υπέρ 


2531 


ΤΑΠΕΤ3512 

Α' (Νόμοι, Π.Δ., Συμβάσεις κ.λπ.) 

60.000 

δρχ- 

3.000 

δρχ- 

Β' (Υπουργικές αποφάσεις κ.λπ.) 

70.000 

» 

3.500 

» 

Γ' (Διορισμοί, απολύσεις κ.λπ. Δημ. Υπαλλήλων) 

15.000 

» 

750 

» 

Δ' (Απαλλοτριώσεις, πολεοδομία κ.λπ.) 

70.000 

» 

3.500 

» 

Αναπτυξιακών Πράξεων (Τ.Α.Π.Σ.) 

30.000 

» 

1.500 

» 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

15.000 

» 

750 

» 

Παράρτημα (Προκηρύξεις θέσεων ΔΕΠ κ.τλ.) 

5.000 

» 

250 

» 

Δελτίο Βιομηχανικής Ιδιοκτησίας (Δ.Ε.Β.Ι.) 

10.000 

» 

500 

» 

Ανωτάτου Ειδικού Δικαστηρίου (Α.Ε.Δ.) 

3.000 

» 

150 

» 

Προκηρύξεων Α.Σ.Ε.Π. 

10.000 

» 

500 

» 

Ανωνύμων Εταιρειών & Ε.Π.Ε. 

300.000 

» 

15.000 

» 

Διακηρύξεων Δημοσίων Συμβάσεων (Δ.Δ.Σ.) 

50.000 

» 

2.500 

» 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

300.000 

» 

15.000 

» 


* Οι συνδρομές του εσωτερικού προπληρώνονται στα Δημόσια Ταμεία που δίνουν αποδεικτικό είσπραξης (διπλότυπο) το οποίο 
με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται με το διπλάσιο των ανωτέρω τιμών. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31 η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από ΟΘ.ΟΟ' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



































